پوران فەرووخزاد کۆچى دوايى کرد | DidiMn\nپوران فەرووخزاد کۆچى دوايى کرد\nJanuary 9, 2017 DidiMn\nلە فارسییەوە: سەلیم جەمال\nڕۆژی ٢٩/١٢/٢٠١٦، پوران فەرووخزاد، خوشکى فروغ فەرووخزاد شاعيرى ناودارى فارس، لە تەمەنى هەشتاوسێ ساڵيدا کۆچى دوايى کرد. ئەو شاعير و چيرۆکنووس بوو و چەند بەرهەمى لێکۆڵينەوەيی وەک تێزى بەکلتوورکردنى وڵاتى ئێران و جيهانى لە لايەن ژنانەوە، نووسيوە.\nهەندێک لە کەسە نزيکەکانى پوران فەرووخزاد لە گفتوگۆيەکياندا لەگەڵ ئاژانسى هەواڵى ئيسنا ڕايانگەياند، کە ئەو نووسەر، شاعير، وەرگێڕ و لێکۆڵەرە ناودارە بە هۆى وەستانى لەناکاوى دڵ، کۆچى دوايي کردووە.\nپوران فەرووخزاد لەدواى خۆيدا چەندين کۆمەڵەشيعر و چيرۆکى جێ هێشتووە، بەڵام لە ديدى گەلێک لە شارەزايان بەرهەمى لێکۆڵينەوەيى و ڕەخنەگرانەى ئەو لە سەرووى هەموانە.\nدەزگەى چالاکیی ژنان و چەند کۆمەڵەشيعرى هەڵبژێردراوى ژنان، لە بەرهەمە ناوازەکانى پوران فەرووخزادن.\nئەو چەندين کتێبى ڕەخنەيى کاريگەرى لەدواى خۆيدا جێ هێشتووە، کە ڕۆڵى ژن لە بەرهەمەکانى ئەحمەد شاملوو و سوهراب سێپێهرى ڕاڤە دەکات.\nکەسێک کە وەک هيچ کەسێکى ديکە نييە، کتێبێکى ديکەى ئەو توێژەرە ئەدەبیيەيە، کە لەبارەى خوشکى شاعيرى خۆى فروغ فەرووخزاد و بە هاوکارى مەسعوود قاسمزادە نووسيويەتى و لە ساڵى ٢٠٠٢دا لە ناوەندى چاپەمەنیی کاروان، چاپ و بڵاو کراوەتەوە.\nهەندێک لەو بڕوايەدان کە پوران فەرووخزاد بە يارمەتى و لەژێر سێبەرى فروغ و فەرەيدونى براى گەيشتبووە ئەو ئاستە بەرزە لە ئەدەبدا. بەڵام ئەو لە ساڵى ٢٠٠٧دا لە گفتوگۆيەکيدا لەگەڵ بڵاوکراوەى ئينتەرنێتى بە ناوى ئەنجوومەنى ژنانى ئێران ئەو هەواڵەى ڕەت کردەوە و ڕایگەياند: “من، فروغ و فەرەيدون هەريەکەمان بۆ خودى خۆمان دوورگەيەکى جيا و جێگير بووين. کەواتە نە فروغى خوشکم لەژێر سێبەرى مندا بوو و نە منيش لەژێر سێبەرى ئەودا بووم.”\nفروغ فەرووخزاد لە ساڵى ١٩٦٧، لە تەمەنى سیویەک ساڵيدا بە هۆى ڕووداوى هاتوچۆ گيانى لەدەست دا. فەرەيدون فەرووخزادى براى ئەويش لە تەمەنى حەفتاویەک ساڵيدا بە شێوەيەکى تۆقێنەر تيرۆر کرا. بەڵام بە بۆچوونى گەلێک لايەنى پەيوەنديدار، تيرۆرکردنى ئەو لە لايەن سوپاى ئەمنیيەتى کۆمارى ئيسلامىی ئێران بووە.\nپوران فەرووخزاد کۆمەڵەشيعرێک و لێکۆڵينەوەيەک لەبارەى ميترائيزم لە ئێرانى لەدواى خۆيدا جێ هێشتووە، کە تا ئێستا مۆڵەتى فەڕمیی بڵاوکردنەوەى پێ نەدراوە.\nFarukh FarukhzadPuran FarukhzadSaleemJamal\nPrevious Postچ حەزێک لەڕوی سیاسییەوە گرنگە؟Next Postنوێترین نماییشی بەڵگەفیلمی ژیان لەسەر سنوور لە ئەڵمانیا


ڕۆڵی هێزی لیڤی لە جێبەجێکردنی سیاسەتی بەریتانیا لە ناوچەی ڕەواندوزدا (١٩٢١ - ١١٩٣٢) - گۆڤاری توێژەر\nڕۆڵی هێزی لیڤی لە جێبەجێکردنی سیاسەتی بەریتانیا لە ناوچەی ڕەواندوزدا (١٩٢١ - ١١٩٣٢)\nThe role of Iraqi Levi force to carry out British policy in Rawanduz between (1921-1932)\nFars Latif Yahya, Niamat Ali Mahmud\nلە ساڵی ١٩١٥ هێزی لیڤیی عێراقی بۆ پاراستنی بەرژەوەندییەکانی بەریتانیا لە عێراقدا دامەزرا، هێزەکە لەژێر فەرماندەیی ئەفسەرە بەریتانییەکان بوو و فەرمانی لەوان وەردەگرت. لەسەرەتادا ئەو هێزە پێکهاتبوو لە پێکهاتە سەرەکییەکانی عێراق لە کورد و عەرەب، بەڵام بەتێپەڕبوونی کات بەشداری پێکردنی ئەو پێکهاتانە کەمبووەوە و ئاشورییەکان بوونە توخمی سەرەکی هێزی لیڤی و ئەرک و مافیشیان گۆڕانی بەسەرداهات.\nئەم توێژینەوەیە (ڕۆڵی هێزی لیڤی لە جێبەجێ کردنی سیاسەتی دەسەڵاتی بەریتانیا لە ناوچەی ڕەواندزدا (١٩٢١- ١٩٣٢) )، هەوڵێکە بۆ بەدەرخستنی ڕۆڵی ئەو هێزە لە ناوچەی ڕەواندز، کەوا رەواندز ببووە شانۆی ململانێی دەوڵەتی نوێی تورکیا و هێزەکانی بەریتانیا، کەوا هێزەکانی لیڤی رۆڵێکی دیاریان هەبوو لەدەرکردنی ئۆزدەمیر لە رەواندز و دواتر ئەم هێزە ڕۆڵی سەربازی دیاری هەبوو لە ناوچەکەدا. هێزی لیڤی بەشداربوو لە سەرکوتکردنی جوڵانەوە سیاسییەکانی دژ بە عێراق و دەسەڵاتی بەریتانیا لە رەواندز و دەوروبەری و بەشدارییان کرد لە کۆتایی پێکهێنانی ئەو کێشە کۆمەڵایەتییانەی لە سنوری کارگێری رەواندزدا هەبوون، دواتر رۆڵی ئەم هێزە بەردەوام بوو تاوەکو لەساڵی ١٩٣٢کۆتایی بە ڕۆڵی ئەم هێزە هات.\nلەم توێژینەوەیەدا دەر دەکەوێت کەوا دەسەڵاتدارانی ناوچەی رەواندز هێزەکانی لیڤییان بەکارهێناوە بۆ بەرژەوەندی تایبەتی خۆیان و کپکردنی هەموو دەنگە نەیارەکان لەلایەن خەڵکی ناوچەکەوە.\nوشە کلیلییەکان: (هێزی لیڤی، ڕەواندز، بەریتانيیەكان، سەید تەها، ئەحمەد بەگی بەگۆك)\nتشكلت قوات الليفي في العراق عام (1915) أحتفاضاً للمصالح البريطانية في العراق، كانت القوات الليفي تحت قيادة الضباط البريطانين وتستلم أوامرمنهم. في بداية تشكيل هذه القوات شاركت فيها المكونات العراقية الاساسية منها الكورد والعرب ولكن مع مرورالوقت تقلصت هذه المكونات حيث أصبح الأشوريين عنصر أساسي لقوات الليفي، كما أن تغييرمهامهم وواجباتهم.\nتتكون هذا البحث بعنوان (دور القوات الليفية العراقية في فرض السياسة البريطانية في راوندز ( 1921 -1932) محاولة في إبراز دور هذه القوات في منطقة راوندز وضواحيها، لان هذه المناطق كانت مسرحاً للصراع بين دولة تركيا الحديثة والقوات البريطانية، حيث كانت لقوات الليفي دوراً بارزاً في طرد جماعة أوزدميرباشا في راوندز و بعد ذلك أصبحت لهذه القوات دوراًعسكرياً بارزاً في هذه المنطقة. شاركت هذه القوات في اخماد الحركات السياسية المناوئة للحكماء العراقيين والقوات البريطانية في منطقة راوندز وتوابعها، كما شاركت في إنهاء المشكلات الاجتماعية من قبل الوحدة الادارية في راوندزواستمر دور هذه القوات في تلك المنطقة لحين إنتهاء دورهم في عام (1932).\nمن خلال دراسة هذا البحث يظهر ان السلطات في منطقة راوندز استخدمت القوات الليفية للمصالح الشخصية والخاصة وإخماد تلك الاصوات التي تظهر ضدهم من مواطن تلك المنطقة.\nIraqi Levi Forces was established in early 1915 by Britain Officers in order to carry out British interests in Iraq. The forces were only getting permission and decisions from British Officers. At the first the force established by different structures in Iraq, but later on changed according to their rights and duties.\nThe central purpose of this study is to analyze (the role of Iraqi Levi force to carry out their policy in Rawanduzbetween (1921-1932). It is worth to examine it, because Iraqi Levi Force played a crucial role in ending Turkish and British conflict interests in Rawanduz. Thus, the force played an important role to remove Turkish forces and their local supporters in the area. Their role was continuing even after removal of the Turkish force in the region. That’s why the region was the main military basement. They did many military activities in the line of British interests in the region. They acted as a guardian of British interests in the region. For instance, if there were any obstacles or military threats against British interest, the force was used to respond and remove them. Moreover, the force used evento get personal interests by local administration likes solving social problems in the area. Their presence and activity were continued until the end of 1932, when British authority ended their role.\nIn conclusion, the local authority in Rwandiz used Iraqi Levi Forces not only to achieve British interests in the region but they also were used to get local community leaders, personal interests\nأ: سەرچاوە کوردییەکان:\n- باوەڕ، ئەحمەد(٢٠٠٠)، کورد و ئۆزدەمیر، سلێمانی، وەزارەتی ڕۆشنبیری.\n- تەقی، جەلال (١٩٧٠)، ئەحمەد تەقی لە یاداشتەکانی دا، (چاپخانەی سلمان ألاعظمي)، بەغداد.\n- چیاووک، مەعروف (٢٠٠٨)، کارەساتی (بارزان)ی زوڵمڵێکراو، و: ئەبوبەکر ساڵح ئیسماعیل، هەولێر، دەزگای توێژینەوە و بڵاوکردنەوەی موکریانی.\n- حەمەدەمین، ئەحمەد (٢٠١٠)، چەند لاپەڕەیەک لەمێژووی نوێ و هاوچەرخی عێراق، هەولێر، دەزگای توێژینەوە و بڵاوکردنەوی موکریانی.\n- خواجە، ئەحمەد (٢٠١٣)، چیم دی، هەولێر، دەزگای چاپ و بڵاوکردنەوەی ئاراس.\n- دەرگەڵەیی، مەلا ئەحمەد حەداد (٢٠١٥)، ڕواندز- باڵەک- برادۆست.\n- سەجادی، عەلائەدین (٢٠٠٥)، شۆرشەکانی کورد و کورد و کۆماری عێراق، چاپی دووەم، تەهران، ئەتڵەس چاپ.\n- کەمال مەزهەر (٢٠٠٩)، کورد و کوردستان لە بەڵگەنامە نهێنیەکانی حوکمەتی بەریتانیادا، بەرگی یەکەم، ئامادەکردن: عەبدوڵڵا زەنگەنە و شەهلا تاهیر حەیدەری، چاپی دووەم، لوبنان، گرین - گالۆری.\n- لاین،کاپتن(٢٠٠٧)، کورد و عەرەب و بەریتانییەکان، بیرەوەریەکانی لەمەڕ ڕووداوەکانی باشوری کوردستان ١٩١٩- ١٩٢٩، وەرگێڕانی لە ئینگلیزی: یاسین سەردەشتی، سلێمانی، چاپخانەی سیما.\n- محەمەد حەمەساڵح تۆفیق، (٢٠١٦)، کورد لە نامەکانی مس بێڵ دا، وەرگێر لەئینگلیزیەوە: محمد حەمە ساڵەح تۆفیق، ناوەندی مێژوویی جەمیل ڕۆژبەیانی، سلێمانی.\n- مەکداول، دیڤید (٢٠٠٥)، مێژووی هاوچەرخی کورد، وەرگێرانی لە فارسیەوە: ئەبوبەکر خۆشناو، چاپی دووەم، هەولێر، چاپخانەی وەزارەتی پەروەردە.\n- مەلا، ڕێببین سەعید (٢٠١٦)، سەید تەهای نەهری، هەولێر، ئەکادیمیای کوردی.\n- هامڵتن، م. (٢٠١٣)، ڕێگایەک بە کوردستاندا، و: د.عەلی عەبدولڕەحمان عەسکەری، خانەی موکریانی بۆ چاپ و بڵاوکردنەوە.\n- هۆمەر، ئەحمەد حەمەمەدەمین (٢٠٠٦) ڕەواندز لێکۆڵینەوەیەکی مێژویی- سیاسی (1918-1939)، سلێمانی، سەنتەری لێکۆڵینەوەی ستراتیژی کوردستان.\n- ئیدمۆندس، سیسیل جۆن (٢٠٠٤)، کورد تورک عەرەب، و: حامید گەوهەری، چاپی دووەم، هەولێر، دەزگای چاپ و بڵاوکردنەوەی ئاراس.\nب: سەرچاوە عەرەبییەکان:\n- أبرم شبيرا، قوات الليفي العراقية في الوثائق البريطانية، للمزيد المعلومات انظربريد الاكتروني أرسل في 18-10- 2010 ((www.ankawa.com.\n- احمد، كمال مظهر (١٩٨٧)، دورالشعب الكردي في الثورة العشرين، المطبعة الحوادث، بغداد.\n- براون، العميد جي. كيلبرت (٢٠٠٦)، قوات الليفي العراقية 1915ـ1932، الترجمة: د.مؤيد ابراهيم الونداوي، السليمانية، بنکەی ژین.\n- پێ ڕەش (١٩٨٦)، العراق دوله بالعنف، شوێنی چاپ، مطبوعات كردولوجيا.\n- پێ رەش، (١٩٨٦)، العراق دولة بالعنف، مطبوعات كردولوجيا، رقم(2).\n- جويده، وديع (٢٠١٣)، الحركة القومية الكردية نشأتها وتطورها، الناشران: دارالفارابي، بيروت، دار اراس، اربيل.\n- الحاج، د. عزيز (١٩٨٥)، القضية الكردية في العشرينات، الطبعة الثانية، بغداد، مؤسسة العربية للدراسات والنشر.\n- حبيب، د.كاظم (٢٠١٣)، لمحات من عراق القرن العشرين (بداية الاحتلال البريطاني للعراق ونهاية الانتداب 1914- 1932)، الجزء الاول، مطبعة اراس، اربيل.\n- هي، دبليو .أر. (1973)، سنتان فی کردستان 1918-1920، ترجمة: فواد جميل، الجزء الثاني، بغداد، دار الحائظ.\n- ياسين طه، د.ياسين(حزيران 2015)، قوات الليفي عهد الانتداب البريطاني على العراق بين عامي 1921-1932، مجلة كلية الاداب، جامعة البصرة، عدد(18).\n- یەحیا بەگ بادلی، لەتیف، چاوپێکەوتن،(٢٢ی نیسانی ٢٠١٦).


فۆڕمی تۆمارکردنی بابەت | 15 لێقەوماوی بوومەلەرزەکەی کرماشان خۆیان کوشتووە\nلە پاش #بوومەلەرزە#کەی رۆژی 12ی مانگی نۆڤەمبەر لە پارێزگای #کرماشان#، کە لە ئەنجامیدا سەدان کەس گیانیان لە دەستدا و هەزارانیش برینداربوون، 15 هاوڵاتی لە شوێنە بوومەلەرزە بەرکەوتووەکان خۆیان کوشتووە. بەگوێڕەی ئامارێکی کۆمەڵەی مافی مرۆڤی کوردستان، لە پاش بوومەلەرزەکەی کرماشانەوە بۆ ئێستا، 15 هاوڵاتیی لێقەوماوی بوومەلەرزکە بەهۆی ئەوەی تووشی نەخۆشی دەروونیییەوە خۆیان کوشتووە. نەبوونی خزمەتگوزاریی پێویست و دەرفەتەکانی ژیان بۆ لێقەوماوانی بوومەلەرزەکە وایکردووە، کە قەیرانی نەخۆشی دەروونی ڕوو بکاتە ئەو هاوڵاتیانە و تووشی دێپرێشنیان بکات، هەر ئەوەش بووەتە هۆی زیاتربوونی ئاماری خۆکوشتن لەو ناوچانەدا. لەلایەکی دیکەوە ژمارەی ئەو پزیشکە دەرونناسانەی ڕەوانەی شوێنە بوومەلەرزە بەرەکەوتووەکان کراون، بەراورد بەو ژمارەیەی بەهۆی شۆکی لە دەستدانی کەسوکارەکانیانەوە تووشی دێپرێشن بوون زۆر کەمە. جێگای ئاماژەیە کە شەوی 12ی مانگی نۆڤەمبەر لە پارێزگای کرماشانی ڕۆژهەڵاتی کوردستان بوومەلەرزەیەک بە گوری 7.3 ڕێختەر ڕوویدا، لە ئەنجامیدا نزیکەی هەزار کەس گیانیان لە دەستدا و زیاتر لە 15 هەزار کەس برینداربوون. #24-12-2017#


توور سه‌رچاوه‌ى وزه و ڤیتامین و كانزار و ریشاڵه\nتوور به‌شێوه‌یه‌كى خۆماڵى له هندستاندا ده‌چێنرێت یه‌كێكه له سه‌وزه پرخۆراكییه‌كان و به‌شێوه‌یه‌كى زۆر له ژه‌مه‌كاندا به‌كارده‌هینرێت زۆر سوودى ته‌ندروستى هه‌یه و خۆراكێكى زۆر به‌له‌ش ده‌دات، ده‌توانرێت له‌گه‌ڵ زه‌ڵاته و سه‌وزه‌ى تردا تێكه‌ڵ بكرێت و بخورێت.\nئه‌مانه چه‌ند سوود و گرنگییه‌كى توورن بۆ له‌ش:\nیه‌كه‌م: ده‌توانرێت وه‌كو دژه‌شێرپه‌نجه‌یه‌ك به‌كاربهێنرێت، توور ئانتهۆسانین تێدایه كه جۆرێكه له پێكهاته‌ى كیمیایى كه تایبه‌تمه‌ندى دژه شێرپه‌نجه‌ى هه‌یه، هه‌روه‌ها ڤیتامین سى كردارى ناوه‌رۆكى دژه‌ئۆكسیده‌كان به‌هێز ده‌كات و رێگه له زیانى ره‌گه ئازاده‌كان ده‌گرێت له خانه‌كاندا.\nدووه‌م: ریشاڵى تێدایه كه رێگه له قه‌بزى ده‌گرێت، توور برێكى زۆر ریشالى تێدایه، یارمه‌تى پاككردنه‌وه‌ى ریخۆڵه‌كان ده‌دات به‌تایبه‌تى ئه‌و كاته‌ى كه پاشماوه‌ى خۆراك به‌دیوارى ریخۆڵه‌كانه‌وه ده‌نووسێت یارمه‌تى ده‌ردانى ده‌ردراوه‌كانى زراو ده‌دات و به‌مه‌یش ئه‌نزیمه‌كانى هه‌رس و سیسته‌مى هه‌رسى باشتر ده‌كات له رێگه‌ى سیسته‌مى هه‌رسیه‌وه رێگه له قه‌بزى ده‌گرێت.\nسێیه‌م: گلیسمیكس كه‌م ده‌كاته‌وه كه ده‌بێته هۆى شه‌كره، توور ئاستى گلیسمیكس كه‌م ده‌كاته‌وه كه ده‌بێته هۆى مژینى شه‌كرى خوێن به‌مه‌ش مه‌ترسیه‌كانى شه‌كرى خوێن كه‌م ده‌كاته‌وه، بۆیه باشتر وایه به‌رده‌وام توور له ژه‌مه خۆراكیه‌كاندا به‌كاربهێنرێت.\nچواره‌م: ئاوى تێدایه كه له‌ش به‌شێدارى ده‌هێڵێته‌وه، توور برێكى زۆر ئاو له پێكهاتنیدا هه‌یه ئه‌مه‌ش رێگایه‌كى باشه بۆ هێشتنه‌وه‌ى له‌ش به شێدارى.\nپێنجه‌م: پۆتاسیۆمى تێدایه كه فشارى خوێن رێكده‌خات، توور سه‌رچاوه‌یه‌كى باشى پۆتاسیۆمه، چه‌ندان سوودى ته‌ندروستى جۆراوجۆرى هه‌یه، یارمه‌تى كه‌مكردنه‌وه‌ى په‌ستانى خوێن ده‌دات، چونكه كار له خوێنبه‌ره‌كانى له‌ش ده‌كات و واده‌كات به‌شێوه‌یه‌كى ئاسانتر خوێن به خوێنبه‌ره‌كاندا بروات.\nشه‌شه‌م: ڤیتامین B تێدایه كه ته‌ندروستى پێست باشتر ده‌كات، فۆسفۆر و ڤیتامین سى، كۆمه‌ڵه‌ى ڤیتامین بى تێدایه كه باشن بۆ ته‌ندروستى پێست، هه‌روه‌ها ته‌ریى به پێست ده‌به‌خشێت به‌هۆى ئه‌و بره ئاوه‌ى كه تێیدایه.


تا چەند دروستە سێكس لە بەرچاوی منداڵەكانمان بكەین؟\nئەمە پرسیارێكی باوە لە نێوان دایكان و باوكاندا و توشی دڵەڕاوكێیان دەكات، ئایا گونجاوە لە كاتی ئەنجامدان سێكس لە نێوان ژن و مێرد منداڵ لە ژوورەكەدا هەبێت؟\nجێگای سەرسوڕمانە ئەگەر بڵێین، تا ئێستا زاناكان نەگەشتوون بە ئەنجامێكی گونجاو بۆ ئەو پرسیارە، بەوەی هەندێكیان دەڵێن، لەبەر ئەوەی گەشەی عەقڵی منداڵ بە تەواوی پێنەگەشتووە، كێشەیەك نییە ئەگەر منداڵەكەت لەو ژوورەدا بێت، بەڵام هەندێكی دیكەیان دەڵێن، لەو كاتەوەی منداڵ دەستدەكات بە چاوگێڕان و وردبوونەوە لە شتەكانی دەوروبەری، باش نییە كارێكی وەهای لە بەرچاودا بكرێت.\nتا ئێستاش نەتوانراوە لە رێگەی لێكۆڵینەوەی زانستییەوە یەكێك لەو دوو ڕایەی سەرەوەی پشتڕاست بكرێتەوە، بەڵام زانایان لەسەر ئەوە كۆكن، كاتێك منداڵ لە ژوورێكدا هەبوو تا ئەوكاتەی بە خەبەر بێت باش نییە ژن و مێرد ئەو كارە بكەن، باشتریش وەهایە لە ژوورێكی دیكەدا بن، هەم لە پێناو بەرژەوەندی دەروونی منداڵەكان و هەم لە پێناو دروستكردنی دۆخێكی گەرم و گوڕ لە نێوان خۆیاندا.\n2016-03-01 |7394 جار خوێندراوەتەوە|


ئایا تورکیا بەرەو دیکتاتۆریەتێکی تاکلایەنەی سەربازی دژی کورد هەنگاو دەنێت؟\nشارەزایان و چاودێران سەرباری نیگەرانیان بەرامبەر کردەوە سەربازییەکانی سوپا و هێزە تایبەتەکانی تورکیا دژی هاوڵاتیانی کورد و شارە کوردنشینەکان شیکاری و ڕەخنەکانیان ئاڕاستەی دەسەڵاتدارانی تورکیا و بێدەنگی جیهان کردووە. ئەگەر ئەردۆغان بیتوانیایە لە هەڵبژاردنەکاندا زۆرینە بەدەستبهێنێت، ئەوا دەستوری توركیای دەگۆڕی و دەسەڵاتی دیكتاتۆری خۆی دەسەپاند. دواتر لە مانگی هەشتدا، لیستە هەڵبژێردراوەكان‌و سیاسەتمەدارانی كورد لەهەندێک لە شارۆچكە كوردییەكانی توركیادا داوای مافی خۆبەڕێوەبەرییان كرد، كورد ئەو داواكارییەیان بە " ئۆتۆنۆمی دیموكراتی" هەژمار دەكرد.\nهەر لەوكاتەوە، چەندین كۆمەڵكوژیی‌و پاكتاوی نەژدای بەردەوامی گەلی كورد لە بەشی باشوری ڕۆژهەڵاتی توركیا ئەنجامدراوە.\nچەندنین ناوچەی كوردی كەوتونەژێر باری نائاسایی‌و قەدەغەكردنی هاتوچۆوە بە بۆمب‌و دەبابەو تۆپهاوێژ كاولكراون. بەپێی ڕاپۆرتە هەواڵییەكان، نزیكەی 10 هەزار سەربازی تورک‌و یەكەی ئۆپەراسیۆنی تایبەتی پۆلیسی توركی ڕەوانەی ناوچە كوردییەكان كراون.\nkhalid_sulaiman خالید سوله‌یمان\nسەبارەت بەو ڕەوشە ناهەموارەی ناوچە کوردنشینەکانی تورکیا، ئاسۆ جەبار وتووێژێکی لەگەڵ خالید سلێمان نوسەر و ڕۆژنامەنوس سازداوە.\nخالید سلێمان دەڵێت " ئەمە شەڕێکی وجودییە دژی کورد و ماڵی کوردە، چونکە دەست لەهیچ کەس نەپارێزراوە؛ منداڵ و ژن و بە تەمەن و هاوکات بەپێی داتا جیهانییەکان زیاتر لە 200.000 کەس بێ سەروماڵن"\nبەپێی ڕاپۆرتێكی ڕێكخراوی مافەكانی مرۆڤی توركیا لە رێكەوتی 8/1/2015 تا 8/1/2016،زیاتر لە 58 جار بڕیاری قەدەغەكردنی هاتوچۆ لە نزیكەی 19 ناوچەی كوردیدا دراوە. بەپێی ئاماری دانیشتوان، نزیكەی 1.377.000خەڵك لەو 19 ناوچەیەدا نیشتەجێن. لەماوەی ئەو هەمو بڕیارەی قەدەغەكردنی هاتوچۆدا، 162 هاوڵاتی مەدەنی گیانیان لە دەستداوە.\nلەو 162 هاوڵاتییە مەدەنییە، 32 كەسیان منداڵ بون‌و 29 كەسیشیان ئافرەت‌و 24 كەسیشیان تەمەنیان لە سەرو 60 ساڵەوە بوە.\nهەروەها خالید سلێمان دەڵێت " ئەوەی ئەردۆگان دەیکات خەسڵەتی کارئەکتەرێکی دیکتاتۆرییەو بەباشی ئەم خەسڵەتانە دەرکەوتون، ئەو وێنانەی لە سوری ئامەد گەیشتۆتە دەستی میدیاکان وەک هەمان ئەو وێنانە وان کە لە سوریا و یەمەندا ڕوودەدەن".\nسەرەڕای مردنی هاوڵاتی مەدەنی، خانوەكانیش بەبێ جیاكردنەوە تۆپباران دەكرێن. ئەو هاوڵاتییانەی كە دەیانەوێت بریندارەكان بگەیەننە نەخۆشخانە لەلایەن قەناس بەدەستەكانی توركیاوە دەكوژرێن. نەخۆشخانە‌و قوتابخانەكان لەلایەن چەكدارانی توركەوە وەك بنكەی سەربازی بەكاردەهێنرێن.\nوتووێژ لەگەڵ خالد سلێمان


یەكەمین پیرۆزبایی لە ئیسپانیاوە بۆ كوردستان هات\nهەرێمی كەتەلۆنیای ئیسپانیا یەكەمین پیرۆزبایی خۆی ئاراستەی سەرۆكی هەرێمی كوردستان دەكات بە بۆنەی سەركەوتنی پڕۆسەی ڕیفراندۆمی ڕۆژی 25ـی ئەیلوول.\nكارلێس پیوگیدمۆنت سەرۆكی هەرێمی كاتەلۆنیا دوای ئەنجامدانی ڕیفراندۆمی سەربەخۆیی هەرێمی كوردستان, پێوەندییەكی تەلەفۆنی لەگەڵ مەسعوود بارزانی سەرۆكی هەرێمی كوردستان ئەنجام دا و پیرۆزبایی سەركەوتنی ئەو پرۆسەیەی لێكرد.\nسەرۆكی هەرێمی كەتەلۆنیا لە ڕێگەی لاپەڕەی خۆی لە تۆڕی كۆمەڵایەتی نووسیوویەتی ئەو بەیانییە پێوەندیم بە مەسعوود بارزانییەوە كرد و پیرۆزبایی ئەنجامدانی ڕیفراندۆمم لێكرد و هەر دوو لا هیوای سەركەوتن و گەیشتن بە ئامانجەكانمان بۆ یەكتری خواستووە.\nلەسەرەتای هەفتەی داهاتوو لە هەرێمی كەتەلۆنیای ئیسپانیا ڕاپرسی دەكرێت بۆ جایبوونەوە لە ئیسپانیا.\nپرۆسەی دەنگدان بۆ ڕیفراندۆمی سەربەخۆیی كوردستان ڕۆژی دووشەم لە دوو هەزار و 13 بنكەی دەنگدان لە سەرتاسەری هەرێم و ناوچە كوردستانییەكان ئەنجام درا، 136 تیمی چاودێری نێودەوڵەتی و 142 ڕاگەیەندكاری بیانیش ڕووماڵی پرۆسەكەیان كرد، لە 35 چاودێری نێودەوڵەتی كە وەكو تاك بەشداری پرۆسەكە بوون، بەگشتی 313 تیمی چاودێر و چاودێر و دەزگەی ڕاگەیاندنی ناوخۆیی و بیانی و 10 قەوارەی سیاسی و گرووپێك چاودێری و ڕووماڵی ڕیفراندۆمی سەربەخۆیی كوردستان بوون.


چارەنووسی ئەستێرە و راهێنەرەکەی یۆڤانتۆس\n8/8/2020 03:50 PM\nدوای چونەدەرەوەی یانەی یۆڤانتۆسی ئیتاڵی لە خولی یانە پاڵەوانەكانی ئەوروپا، ئەندریا ئانێلی سەرۆكی یانەی یۆڤانتۆسی ئیتاڵی بای لە چارەنوسی ساری راهێنەر و كریتیانۆ رۆناڵدۆی پورتوگالی دەكات لەگەڵ یانەكەیان.\nئانێلی لە بارەی سارییەوە دەڵێت "ماریسیۆ ساری شایستەی رێزە بۆ ئەو خزمەتەی لە بواری راهێنەرایەتی پێشكەشی كردوە، ئەو توانی نازناوی خولی یانەكانی ئەم وەرزەی ئیتاڵیا بۆ یانەی یۆڤانتۆس بەدەستبهێنێت".\nسەرۆك وتیشی " ئەوەی شەوی ڕابردو ڕویدا ئێمەی بێهیواكرد، لەگەڵ ئەوەی لە پاڵەوانێتیەكە دەركراین، بەڵام بە ئاستێكی باش دەركەوتین، ئێمە خاوەنی باشترین هێرشبەرین لە مێژوی ئەو پاڵەوانێتیەدا، كریسیانۆ لە یارییەكەدا بە ئاستێكی بەرز دەركەوت و توانی دو گۆڵ تۆماربكات".\nلە بارەی داهاتوی كریسیانۆ لەگەڵ یانەكەی ئانێلی وتی "من متمانەی تەواوم بەوە هەیە كە كریستیانۆ رۆناڵدۆ لە یانەكەمان دەمێنێتەوە، ئەوەی لە رۆژنامە فەرەنسیەكانەوە لە بارەی رۆناڵدۆوە باسكرا، تەنها تەڵەیەك بو، چونكە ئێمە روبەروی یانەیەكی فەرەنسی دەبوینەوە".\nدوای ئەوەی یانەی یۆڤانتۆس لە قۆناغی دوەمی خولی یانە پاڵەوانەكانی ئەوروپا ماڵئاوای كرد، دەنگۆی ئەوە لە نێو رۆژنامەكانی ئیتاڵیا بڵاوبۆتەوە كە بەرپرسانی یانەی بیانكۆنێری ساری لە پۆستەكەی دور دەخەنەوە و زیدان و پۆچیتینۆ و سیمیۆنی ئینزاگی بۆ شوێنگرتنەوەی ئەو راهێنەرە پاڵێوراوی سەرەكین.


"ئەو کەسانەی کاریان دەست دەکەوێت لێرە دەڕۆن" - Radio Sweden Kurdish - رادیۆی سوید Radyoya Swêdê | Sveriges Radio\n"ئەو کەسانەی کاریان دەست دەکەوێت لێرە دەڕۆن"\nبڵاو کرایه‌وه tisdag 27 november 2012 kl 11.44\nئەگەرچی هەوڵ و سەرمایەگوزارییەکی زۆر کراوە بۆ گەشە پێدان و بنبڕ کردنی جودایی نێوان گەڕەکەکانی سوید، بەڵام تا دێت لە هەندێک ناوچە جودداییەکان هەر زیاد دەکەن. بۆ نموونە لە گەڕەکی ئاندەرشبەری لە هالمستاد سەرمایەگوزارییەکی فراوان ئەمنییەتی گەڕەکەکەی زیاد کردووە، بەڵام جوداییەکانی نێوان دانیشتوان هەر وەک خۆیان ماوون بە بۆچوونی هێلێن بلومبەری بەرپرسی بەشی گواستنەوەی شەریکەی خانووبەرەی (HFAB).\nگەرەکی ئاندەرشبەری کە یەکێک لەو ٣٨ گەڕەکانەیە جوداییەکی زۆری تێدایە و حوکوومەت بە تایبەتی کاریان لە سەر دەکات، بێ کارو نەخۆشی زۆرە. شەریکەی خانووبەرەی (HFAB) سەر بە شارەوانی ویستی کە گەڕەکەکە هەندێک سەرنجڕاکێش کات بۆیە لە بواری جوانکارییەوە کاریان لە سەر کرد. هێلێن بلومبەری دەڵێت ٢ خانووی بەرزمان ڕووخاند و لە بناغەڕا دیسانەوە دروستمان کردەوە، ئەمە تەنها بۆ ئەوەی دیمەنێکی جوان بە گەڕەکەکە بدەین، جوانی و پاکو خاوێنی شوینەکە بە ناوبانگ دەکات.\nشەریکەی (HFAB) ڕادەگەیەنێ کە لە ماوەی ئەم ٥ ساڵەدا نزیکەی ١٩٥ ملیۆن کرۆنیان لە گەڕەکی ئاندەرشبەری خەرج کردووە، لە ڕووی دەرەوە خانووەکان نوێ کراونەتەوە، ساڵۆنێکی وەرزشی نوێ و سەنترومێکی تازە دروست کراون، هەر ئەمەش لەوانەیە وای کردبێت کە ژمارەی دەنگدەران لە هەلبژاردنی پێشوودا زیاتر لە جاران بوو. لەگەڵ ئەمەشدا هاوکاری نێوان دەر و جیرانەکان پێکەوە وای کردووە تاوانەکان کەمتر ببنەوە و ئەمنییەتێکی زیاتر لە گەڕەکەکە پەیدا بێت.\nبەڵام هەر وەک گەڕەکەکانی دییکەی تووشبوو لێرەش زۆر کار ماوە بکرێت. سەرەڕای ئەو هەموو هەوڵ و خواستە بۆ گەشە پێدانی ئەم گەڕەکانە بەڵام ژمارەی کەسانی نێوان ٢٠ تا ٦٤ ساڵ کە کاریان هەبێت لەم ١٢ ساڵەی دواییدا کەمی کردووە بە پێچەوانەی ناوچەکانی دیکەی وڵات. کێشەیەکی بەر چاوو کە لە ئاندەرشبەری دەبینرێت ئەوەیە، کاتێک کەسەکان کاریان دەست دەکەوێت ماڵەکەیان دەگوازنەوە، ئەمە قسەکانی کەنت نیلسۆنن لە (Medborgarservice)، خزمەتگوزاری دانیشتووان لە ئاندەرشبەری.


لە گەنجاندا باوە\nپزیشکێکی پسپۆڕی نەشتەرگەریی میزەڕۆ و لاوازی سێکسیی لە پیاوان باس لە نیشانەکانی توشبوونی گەنجان بە "شێرپەنجەی گون" دەکات و دەڵێت، شەرم کردنی گەنجان ڕێگرە لەوەی گەنجان سەردانی پزیشکی میزەڕۆ بکەن ئەوەش دەبێتەهۆی زیاتر بڵاوبوونەوەی نەخۆشییەکە.\nدکتۆر هیوا عبدالرحمن چۆمانی، پسپۆری نەشتەرگەری گورچيلە و میزەڕۆ، نەزۆکی و لاوازی سێکسی لە پیاوان لە نوسینێکدا ڕایگەیاندووە، " لەمانگێکدا نەشتەرگەری هەڵگرتنی گون لەبەر شێرپەنجە م بۆ دوو گەنج کرد، کە یەکێکیان لەبەر شەرم درەنگ هاتبووە لام، بەداخەوە گرێکە بەناو سکیدا بڵاوبوبۆوە."\nئەو پزیشکە پسپۆڕە دەڵێت، " شێرپەنجەی گونەکان لە تەمەنی ٢٠-٤٥ ساڵی ( تەمەنی گەنجی) زۆر باوە و دەگمەنە پێش ١٥ ساڵی و دوای ٦٠ ساڵی."\nدەقی نوسینەکەی ئەو پزیشکە پسپۆڕە:\nلەمانگێکدا نەشتەرگەری هەڵگرتنی گون لەبەر شێرپەنجە م لۆ دوو گەنج کرد، کە یەکێکیان لەبەر شەرم درەنگ هاتبوە لام، بەداخەوە گرێکە بەناو سکیدا بڵاوبوبۆوە، لەبەرئەوە بەڵێنم بە خۆشەویستانم دابوو پۆستێک لەسەر ئەو بابەتە هەستیارە بکەم.\n» شێرپەنجەی گونەکان لە تەمەنی ٢٠-٤٥ ساڵی ( تەمەنی گەنجی) زۆر باوە و دەگمەنە پێش ١٥ ساڵی و دوای ٦٠ ساڵی.\n» ڕێژەی ٥٪ پێکدەهێنێت لەنێو شێرپەنجەکانی میزەڕۆ.\n» زۆرجار شەرم ڕێگرە کە ئەو گەنجەی گرێی هەیە لەگونی، سەردانی پزیشکی میزەڕۆ بکات.\n» زوو دەستنیشانکردنی شێرپەنجەی گون زامنی بەتەواوی بنبڕکردنیەتی.\n» ئەو گرێیانەی دەستنیشانکردنیان دوادەکەوێت ڕەنگە بڵاو ببنەوە بە لیمفە گرێکانی سک و بەشەکانی تری لەشدا و ڕەنگە پێویستی بە چارەسەری کیمیاوی و نەشتەرگەری لابردنی لیمفەگرێکانی سک بکات جگە لەنەشتەرگەری بۆ گونەکە.\n» بەمەبەستی زوو پێزانینی گرێی هێلکە گونەکان “خۆت پشکنینی خۆت” بکە؛ پشکنینی خودیی.\n» پشکنینی خودیی؛بەشێوەیەکی دەوری و چەند مانگ جارێک ئەنجامبدە؛\nپشکنینی خۆت لۆخۆت ( پشکنینی خودیی)؛\n» پشکنین لۆ شێوەو قەبارەی گونەکانت بکە : گونێک لە گونێک کەمێک بچوکتر یان گەورەتر، یەکێک کەمێک شۆڕتربێت ئاساییە.\n» یەک گونت بخە نێوان سەرەپەنجەی هەردوو دەستەکانت و بەنەرمی بیخزێنە لەنێوان پەنجەکانتدا؛ هەموو بەشەکان بپشکنە، هەر گرێیەک یان ناوچەیەکی ڕەقتر لە دەورەبەرەکەیت هەست پێکرد: ئازاری هەبێت یان نا گرنگ نیە، چونکە گرێی خراپ مەرج نیە ئازار دروست بکات؛ ڕەنگە هەست بکەی گونێکت شێوەیەکی ناڕێکی هەیە و ڕەقترە لەلایەکەی تر ؛ ئەوە شەرم مەکە و ڕاوێژی پسپۆرێکی میزەڕۆ بکە، هەمان شتیش بۆ گونەکەی ترت دوبارە بکەوە.\n» ئەو کەسانەی گرێی گونیان زوو دەستنیشان دەکرێت پێش بڵاو بونەوە، گونەکەیان لادەبرێت و پێویستیان بە چارەسەری کیمیاوی نابێت. ئەگەر هێلکە گونەکەی تریشیان کێشەی نەبێت ئەوە کێشەی ژن هێنان و منداڵ بونیان نابێت.\n» ئەو کەسانەی کە لە دوای لابردنی گونێکیان لەبەر شێرپەنجە پێویستیان بە وەرگرتنی چارەسەری کیمیاوی دەبێت ئەوە پێویستە بەر لە وەرگرتنی کیمیاوی، سپێرمیان بۆ هەڵبگیرێت لە بانکی سپێرم، ڕەنگە لە دواڕۆژ بۆ وەچە خستنەوە پێویستیان پێبێت.\n» هیچ جۆرە پەیوەندیەک نیە لە نێوان دەوالی و فتق لەگەڵ شێرپەنجەی گون.\n» ئەوانەی گونیان زگماک نەهاتبێتە خوارەوە، ئەگەر نەشتەرگەریشیان لۆ کرابێت ئەوە ئەگەری توشبونیان بە شێرپەنجەی گون چەندین قات لە خەڵکی ئاسایی زیاترە، بەتایبەت ئەگەر هێلکە گونەکە پوکابێتەوە، بۆیە دەبێت ئەوان بەردەوام پشکنین لۆخۆیان بکەن.\nدکتۆر هیوا عبدالرحمن چۆمانی\nپسپۆری نەشتەرگەری گورچيلە و میزەڕۆ، نەزۆکی و لاوازی سێکسی لە پیاوان ( دکتۆرا-بۆردی عەرەبی)\nنرخی زێڕ بەردەوامە بە بەرزبوونەوە.. هۆکارەکەى بزانە\n2021.07.09 - 15:33\nتمەن زیاتر هاڕەی کرد.. نرخی دۆلار و زێڕ بزانە؟\n2021.07.04 - 09:09


توێژینەوەیەک: ڕێژەی ھێزی کاری خۆماڵی لە کۆمپانیاکانی نەوت لە ھەرێم کەمە - RojNews\nتوێژینەوەیەک: ڕێژەی ھێزی کاری خۆماڵی لە کۆمپانیاکانی نەوت لە ھەرێم کەمە\nتوێژینەوەیەک دەریدەخات، کە ڕێژەی ھێزی کاری خۆماڵی لە کۆمپانیاکانی نەوت و گاز لە ھەرێمی کوردستان کەمترە لە کارمەندانی بیانی، بە جۆرێک کە پۆستە باڵاکان لەناو کۆمپانیاکاندا بە کارمەندانی بیانی دەدرێت و کارمەندانی خۆماڵیش لە ئاستی پلە دوو کاردەکەن.\nڕێبین فەتاح، ڕۆژنامەنووسی ئابووری، کە زیاتر لە دوو ساڵە سەرقاڵی توێژینەوەیەکە بەناونیشانی "ھێزی کاری نەوت لە عێراق و ھەرێمی کوردستان"، لەسەر ڕێژەی هێزی کاری خۆماڵی لە کۆمپانیاکانی نەوت و گاز لە هەرێمی کوردستان و عێراق.\nڕێبین فەتاح، سەبارەت بە توێژینەوەکەی بە ڕۆژنیوزی وت: لە توێژینەوەکەدا تیشکم خستنەسەر کاری کۆمپانیا نیشتمانی و بیانییەکان لەنێوان ساڵانی (٢٠٠٥ – ٢٠١٥) لەعێراق و ھەرێمی کوردستان.\nوتیشی: بەپێی یاسای نەوت و گاز لەعێراق و ھەرێمی کوردستان، ھەندێک بەرپرسیارێتی ھەیە دەبێت کۆمپانیاکان و حکومەت ھەڵیبگرن، یەکێک لەوانە پابەندبوونی کۆمپانیاکانە بەڕێژەی ٨٠% بۆ ٨٥% کە ھێزی کار دەبێت خۆماڵی بێت، واتە ئەوانەی کار لە کۆمپانیاکانی نەوت دەکەن، پێویستە خەڵکی عێراق و ھەرێمی کوردستان بێت.\nباسی لەوەشکرد: تەنها لە عێراق بەبێ ھەرێمی کوردستان ١٤٤ ھەزار و ٣٢٠ کارمەند لەگەڵ کۆمپانیا نیشتمانییەکان کاردەکەن و زیاتر لە ٢٣ ھەزاری دیکەش کارمەندی بیانین، واتە لەعێراق ڕێژەی ھێزی کاری خۆماڵی زیاترە لە ٧٠% .\nسەبارەت بە ھەرێمی کوردستان، ڕێبین، وتی: بەداخەوە نەک ھەر رێژەکە کەمترە، بەڵکو ئەو بڕە پارەیەی لە کۆمپانیاکانی نەوت بەناوی بونیاتنانی تواناکان دەستدەکەوێت، زۆر کەمترە بەبەراورد لەگەڵ عێراق، چونکە بەغدا ساڵانە بڕی یەک ملیۆن دۆلار لە کۆمپانیاکان وەردەگرێت بۆ بنیاتنانی تواناکان، واتە بۆ پەرەپێدانی توانای ھێزی کاری خۆماڵی، بەڵام لەھەرێمی کوردستان لەبەرزترین رێژەدا ساڵانە لە ٣٠٠ ھەزار دۆلار تێپەڕناکات.\nڕێبین فەتاح، توێژەر، ئاماژەی بەوەشدا: بەپێی توێژینەوەکە زۆرینەی ڕەھای ھێزی کاری خۆماڵی لەھەرێمی کوردستان لە پلەکانی ھەرە خوارەوەن واتە لەدوو پلەی خوارەوەن، واتە کرێکارانی حەمباڵی و کارگوزار و بەردەست و چایچی و کرێکاری کاتی لەخۆدەگرێت، ئەمەش رێژەیەکی مەترسیدارە لەھێزی کاری خۆماڵی، بەڵام پلە بەرزەکان دراوە بە کارمەندی بیانی.


زایینی: ٢٣-٠٤-٢٠١٢ - هەتاوی: ١٣٩١/٠٢/٠٤ - ١٤:٠٣ تاران قه‌باره‌ی فۆنت:\nکوردستان میدیا: ٢ زیندانیی سیاسیی کورد بۆ قەرەنتینەی زیندانی ناوەندیی سەقز راگوێزران و هاوکات ٢ هاووڵاتیی دیکەی سنەیی بە زیندان مەحکووم کران.\nبەگوێرەی راپۆرتی هەواڵدەریی موکریان، سەرلەبەیانیی ئەمڕۆ، رێکەوتی ٤ی بانەمەڕی ١٣٩١ی هەتاوی، ٢ زیندانیی ئەمنیەتیی کورد بەناوەکانی "بێهرووز تەهماسبی" و "خالید ئەمین‌پوور"، بە فرمانی لێپرسراوانی زیندانی سەقز، بۆ قەرەنتینەی ئەو زیندانە راگوێزراون.\nهەتا کاتی بڵاو بوونەوەی ئەم هەواڵە لەلایەن ئاژانسی هەواڵدەریی موکریانەوە، هیچ زانیارییەک لە هۆکاری راگواستنی ئەو بەندکراوانە بۆ قەرەنتینەی زیندانی سەقز لەبەر دەستدا نییە.\nبێهرووز تەهماسبی بە تۆمەتی هاوکاریی حیزبێکی دژبەری رێژیم بە ٤ ساڵ زیندان و خالید ئەمین‌پوور بە تۆمەتی ئەندامەتی لە حیزبێکی دژبەری رێژیمی ئیسلامیی ئێران بە ١٢ ساڵ زیندانی، لەلایەن دادگای شۆڕشی ئیسلامییەوە حوکم دراون.\nهەر بەپێی هەمان سەرچاوە، ٢ هاووڵاتیی دیکەی خەڵکی گوندی "تەنگیسەر"ی سەربە ناوچەی ژاوەرۆی سنە، بەناوەکانی "واحید دووستی" و "رەحمان سوبحانی" لەلایەن دادگای شۆڕشی ئەو شارەوە بە زیندان مەحکووم کراون.\nواحید دووستی کە ماوەی زیاتر لە ٢ مانگە دەسبەسەر کراوە بە تۆمەتی هاوکاری لەگەڵ حیزبێکی دژبەری رێژیمی ئیسلامیی ئێران بە یەک ساڵ و رەحمان سوبحانی بە تۆمەتی ئەمنیەتی، بە ٦ مانگ زیندان حوکم دراون.\nواحید و رەحمان، ئیستا لە زیندانی ناوەندیی شاری سنە ماوەی حوکمەکەیان تێپەڕ دەکەن.


Diplomatic Magazine | شیعه‌و سوننه‌ى عێراق له ململانێی مەزهەبییه‌وه بۆ ململانێى كورسى‌و ده‌سه‌ڵات\nململانێی تایفیی‌و شەڕی مەزھەبی لە نێوان سوننەو شیعە لە عێراقدا مێژوویەکی دوورودرێژو خوێناوی ھەیە، ئەوەی لەپاش ساڵی ٢٠٠٣ وە دەگوزەرێت\nبەئێستاشەوە ڕەنگدانەوەی قۆناغە مێژوویەکانی پێشووە، کە بەھێزەوەو بەپێی گۆڕانکارییە مێژووییەکان ئەو جۆرە لەبەریەکەوتنی مەزھەبی بەشیوەی جیاجیا لەم قۆناغەدا بەرجەستە دەکرێت، زۆرجار سەریکێشاوە بۆ سڕینەوەو پاکتاوکردنی یەکتری، ھەرجارەو لەچواچێوەیەکداو لەڕێگەی فاکتەری ئایینی و بەرگریکردن لەشوناسی مەزھەبی دەستەویەخە بێئامان بەربونەتە گیانی یەکتری. دروستکردنی دەوڵەت‌و زاڵبونی شوناسی سوننەگەرایی لە عێڕاق دەوڵەتی عێڕاق لەساڵی ١٩٢١ دامەزراو لەژێر ڕکێفی بەڕیتانیادابوو تاساڵی ١٩٣٢درێژەی کێشا، ئەو کات عێڕاق بووە وڵاتێکی سەربەخۆ و ئەندام لەکۆمەڵەی گەلان، ئەم قەوارە نوێیە لە کۆمەڵێک گروپی کۆمەڵایەتی پێکھاتبون، کەبەناویەکدا چووبوون و لایەنگیری تایفی و مەزھەبیی بوون.\nمەلیک فەیسەڵ زۆر ھەوڵیدا گەلی عێڕاق پێکبھنێت و یەکی بخات لەڕێگەی دادپەروەریی کۆمەڵایەتی و ھاوسەنگی لەنێوان دامەزراوەکانی دەوڵەت و بەشداری عێڕاقیەکان لەدامەزراوەکانی دەوڵەت‌و بەھێزکردنی ھەستکردنیان بەلایەنگیری بۆ دەوڵەت، ئەمیش لەبری لایەنگیری ئایینی وتایفی. بەرەنگاربوونەوەی تایفەگەری لەماوەی ھەردوو دەیەی بیست و سییەکانی سەدەی بیستەمدا ڕەنگدانەوەی لەسەر گوتاری سیاسی عیڕاقی ھەبوو، بەنمونە، لەبەسڕە ھەمیشە تایفەگەری و لێکجیابوونەوە کراوەو بەفیتی بەڕیتانییەکانیان زانیوە، تەنانەت یەکێک لەمێژوونوسە شیعەکان لەسییەکاندا باسی لە " جوڵانەوەی تایفەگەری و مەترسیەکانی" کردووەو پێکھەڵپژانە تایفییەکانی ساڵی ١٩٢٧ ی بەکارێکی قێزەون وئازاربەخش وێناکردووە، تەنانەت ھەر لەوقۆناغەدا لەناو نەوەی نوێدا ھەوڵ ھەبووە بۆ قوتاربوون لە شوناسی تایفەگەریی.\nباڵادەستبونی شوناسی مەزھەبی شیعەگەرای لەپاش ڕووخاندنی بەعس لە ساڵی ٢٠٠٣ زاڵبونی مەزھەبی سوننە لەعێڕاق لەقۆناغی پاشایەتیەوە درێژەی کێشا و پاشتریش له ھاتنی بەعسیەکان قۆناغەکە بەرەو مەترسی ڕۆی، ڕژێمەکەی سەدام حوسێن جیا لەڕژێمەکانیتر، کەوتە ھەوڵ لەپێناو دروستکرنی لێکجیایی و شەڕی مەزھەبی لەنێوان سوننەو شیعەدا، بەعس لەسەردەمی دەسەڵاتیدا لەھەوڵدابوو بۆ ھوروژاندنی ڕق و کینە بەرامبەر شیعەکان، دواتریش لەگەڵ ڕوودانی ڕاپەڕینی شەعبیانەی ١٩٩١دا ڕژێم بەئاشکرا لەناوچە سوننەکاندا ھەستی ترسان و تۆقانی بەرامبەر بە شیعە دروستکرد، ڕاپەڕینەکەی بەشێوەیەک وێنا کرد کە دەیانەوێت کوشتوبڕی سوننەکان بکەن. لەدوای ڕووخاندنی ڕژێمی بەعیسیش پشێوییە تایفییەکان بوونە بەربەست لەبەردەم پڕۆسەی بنیاتنانی دەوڵەت‌و سەقامیگیرو ھێوری وڵاتی تێکدا، ھەرچی حکومەتی عێڕاقە ھیچ ھەوڵێکی بەرچاوی نەداوە بۆ زاڵبوون بەسەر ئەم دابەشبونەو بنیاتنانی شوناسێکی نیشتمانی ھاوبەش .\nلەڕووی مێژووییەوە ناکۆکیەکان زیاتر لەسەر پرسه عەقایدییەکان و لاھوتیی بوون، بەڵام ئێستا ناکۆکیەکان لەسەر پۆست و دەسەڵاتە. بەرەبەرش بیرۆکەی نوێنەرایەتیکردنی تایفیی باڵی بەسەر پەیوەندییە سیاسیەکانیشدا کێشاو، لەبری بیرۆکەی نوێنەرایەتیکردنی ھاوڵاتیان، ئەمەش پانتای ناکۆکیەکانی پتەوتر کرد، ململانیە تایفیەکان ھاوکاتبوو لەگەڵ جەمسەرگیری گشتگیر، کەدەرئەنجامی ھەڵکشانی دەسەڵاتسەپێنی سەرۆک وەزیران (نوری مالکی) بوو، ئەو توانی دەسەڵاتی خۆی بسەپێنێت و پەرلەمان ودامەزراوە سەربەخۆکان پەروێزبخات، توانیشی دەستبگرێت بەسەر دامودەزگا سەربازیی و ئاسایشییەکاندا و دادگاشی خستەژێر ڕکێفی خۆیەوە، لەبەرامبەر ئەو پەروێزخستنانەدا سوننەکانیش دەستیاندایە یاخییبون، ئیدی لەدەریی پڕۆسەی سیاسی، ئەم یاخیبونە سونییە بەشێوەیەکی زۆر ڕادیکاڵانە لە عێڕاق ھاتە ئاراوە، لەپاڵ ئەمەشدا، ھاتنی ئەمریکیەکان و ھەڵکشانی ڕۆڵی شیعەکان، ھەموو ئەمانە ھاندەر بوۆن بۆ زەمینە خۆشکردن بۆ ڕەوایەتیدان بە یاخیبونی سوننە و بەھێزکردنیان. سەبارەت بە دیاردەی کوشتن لەسەر بنەمای شوناسی ئیتنی، دەبینین لەماوەی ساڵی ٢٠٠٦ بۆ ٢٠٠٧ دا کوشتن لەسەر بنەمای تایفیی و ناوچەگەریی لەلایەن گروپە چەکدارەکانەوە بووە دیاردەیەکی تایبەتمەند بەکۆمەڵگەی عێڕاقیەوە.\nھەرچی ئاماری قوربانییانی توندوتیژییە تایفییەکانە لەماوەی ساڵانی ٢٠٠٤ _ ٢٠٠٨ بەمشێوەیەبووە: ٢٠٠٤: ژمارەی قوربانیان ٥٢٧١ مەدەنی ٢٠٠٥: ژمارەی قوربانیان ٨٠٩٣مەدەنی ٢٠٠٦: ژمارەی قوربانیان ١٧٨٣٢ مەدەنی ٢٠٠٧: ژمارەی قوربانیان ١٣٦٩٢ مەدەنی ٢٠٠٨: ژمارەی قوربانیان ٦٧٨٦ مەدەنی سەرەنجام بەمجۆرە تایفەگەریی سوننە و شیعە لە عێڕاقدا گورزێکی توندی لەمەسەلەی پێکەوەژیانی ئاشتیانەی نێوان ئایین‌و مەزھەبە جیاوازەکان ھێناوەتە ئاراوە پتر مۆرکێکی تایفیی و مەزھەبیی باڵی بەسەر شانۆی سیاسی لەم وڵاتەدا کێشاوە، بۆتە لەمپەرێکی .گەورەش لەبەردەم بنیاتنانی دەوڵەتی عێڕاق لەسەر بنەمای ھاوڵاتیبون و پێکەوەیی سەرجەم قەوارە ئاینیی و مەزھەبییە جیاوازەکان\nسود لەم سەرچاوانە وەرگیراوه: -\n1-ئایندەی عێڕاق "دیکتاتۆری، دیموکراسی یان دابەشبوون ، لیام ئەندەرسن و گاریس ستانسفیڵد، وەرگێڕانی کامیار سابیر و دڵشاد حەمە، چاپخانەی ڕەنج\n2- ئایین ومەزھەب لەکێشمەکێشی سیاسەت و ئایدلۆژیادا ، نوسینی بەرزانی مەلا تەھا ،چاپخانەی یاد\n- الازمه الطاٸفيه في العراق، حارڽ حسن


«باوە توان و زاوا خوێنشیرینەکانی»\nوەچانێک لە سەر کۆمەڵە چیڕۆکی «باوە توان و چەند چیڕۆکی تر» /بەرهەمی چیڕۆکنووسی فەڕەنسی چاخی نۆزدە #گی_دۆ_مۆپاسان/ بەرهەمی ناوازەی وەرگێڕانی بەڕێزان: #ساسان_ئاهەنگەری و #ئاکۆ_عەبباسی\nبۆ دەبێ ئەو كتێبە بخوێنینەوە؟\nکێ هەیە نەزانێت وەرگێڕان چ دەورێکی گرینگ و چارەنووس‌سازی لە سەر گەشەی ئەدەب و هونەری کۆمەڵگاکان دا هەیە، بە تایبەت لە رووی زمانییەوە، زمان هەتا کاری پێ بکرێت زۆرتر کۆک و پۆشتە دەبێ، کار پێ کردن بە زمانیش چەندین رەهەندی جۆراوجۆری هەیە کە هەر کامیان بە نۆرەی خۆی خزمەت بەو پڕۆسەیە دەکا. بە تایبەت ئەگەر مژاری بەر باسی ئێمە زمانێک بێت بە ناوی زمانی کوردی کە چ قەیران گەلێکی کارەساتبار و قۆناغگەلێکی هەستیاری تێپەڕاندووە. سەرانسەری ئەو میژووە پەڕ بە پەری هەوڵی شوومی لەبار بردنی تێدا تۆمار کراوە، جا بۆیە دەڵیم کە گوتمان زمانی کوردی بابەتەکە تەواو جیاواز و هەستیارتر دەبێتەوە، ئەویش هی ئەو مێژووە پڕ لە تەنگ و چەڵەمەیەیە کە بەرەوڕووی بۆتەوە، زمانێک کە مرۆڤەکانی ناو ژینگەی ئەو زمانە نە پێی پەروەردە دەبێت و نە لە مناڵییەوە فێری خوێندن و نووسینی دەبێت، جگە لەوەش دەق‌گەلی زانستی و هزری و فەلسەفی پێ بەرهەم نایەت، لانیکەم ئەگەر ئەو دەق‌گەلەی پێ نانووسرێت زۆر بە کەمی بە کوردی وەریدەگێڕن، واتە دەق‌گەلێکی زانستی و فەلسەفی و هتد،ی رۆژ کە بە زمانە بەهێزەکانی دونیا دەنووسرێت لانیکەم بەو زمانە وەربگێڕدرێتەوە و ببێتە کوردی، ئەوە بە بەشی خۆی ئەو خەسارانەی کە لەو زمانە دەکەوێ نیوەی دەکاتەوە و دەهێڵێ هەناسە بدا! جا ئەوەیە کە دەگوترێ وەرگێڕان چەندە گرینگە شتێکی رەمەکی نییە و بە داخەوە ئێمەی کوردیش لەو بوارە دا لەوپەڕی هەژاری داین. کە باسی وەرگێڕان دەکەین لایەنی زمانییەکەی یەک لە بەشە سوودمەندەکانی وەرگێڕانە و ئەو مژارە هەڵگری چەندین سوود و بابەتی ئەرینی ترە کە لەو یادداشتە دا جێگای باس کردنی نییە.\nوەرگێڕانی دەقی ئەدەبی تاک و تەرا لە زمانی سەرەکییەوە بۆ کوردی هەبووە بەڵام لە دوو دەهەی رابردووەوە زۆرتر بووە و ئێستا چینێکی باش کەوتوونەتە خۆ کە زمانەکانی تر فێر بوون و وزە و توانستی خۆیان لەو بوارە دا تەرخان کردووە بۆ کتێبخانەی هەژاری وەرگێڕانی کوردی، یەک لەو کەسانە هاوڕێ ئاکۆ عەبباسی بووە کە لەو چەند ساڵەی رابردوو دا نیشانی داوە دەتوانێ لەو بوارە دا قازانج بە وەرگێڕانی کوردی بگەیەنێ، بە تایبەت کە ناوبراو زمانی فەڕەنسی دەزانێ و ئەو وڵاتەش خۆی یەک لە ئەستۆنە بەهێزەکانی هونەر و ئەدەبیاتە و هەموو گەلێک پێویستە مێژووی هونەر و ئەدەبی ئەو وڵاتە بخوێنێتەوە و شارەزای بێت. بە تایبەتی ئەگەر ئەو مێژووە لە زمانی سەرەکییەوە بکرێتە کوردی ئیتر قازانجەکەی بۆ ئیمەی کورد لە دوو سەرەوەیە. یەکەم مەجبوور نین لە زمانی دووهەم و سێهەمەوە یخوینینەوە، دووهەم راستەوخۆ کلتوور و وزە و جوانکاری هونەر و ئەدەبی ئەو وڵاتە راستەوخۆ لە ناو زمانی کوردی دا لە کل دەردێت.\n«باوە توان و چەند چیڕۆکی تر» بەرهەمی نووسەر و چیڕۆکنووسی ناوداری چاخی نۆزدەی زایینی «گی دۆ مۆپاسانە» 1850_1993، تازەترین بەرهەمی وەرگێڕانی ئاکۆ عەبباسی و ساسان ئاهەنگەری،یە کە دووقۆڵی لە فەڕەنسییەوە کردوویانە بە کوردی.\nمۆپاسان لەگەڵ باڵزاک و ئیمیل زولا و فلۆبێر و ئێستاندال لە نووسەرە هەر مەزنەکانی چاخی نۆزدەی فەڕانسەن، مۆپاسان نزیکەی 300چیڕۆک و 6 رۆمان و کۆمەڵیک کتیبی تری نووسیوە بەڵام ناوبانگی ئەو زۆرتر بۆ چیڕۆکەکانی دەگەڕێتەوە بە جۆریک کە مۆپاسان وەکوو یەک لە باشترین چیڕۆکنووسەکانی جیهان دێتە ئەژمار، لەوە زیاتر باس لە مۆپاسان ناکەم و خوێنەری شارەزا خۆی ئاگای لە چەند و چۆنی بەرهەمەکانی ناوبراو هەیە و حەز دەکەم بە کورتی باسی ئەو وەرگێڕانە نایابە بکەم.\nیەکەم بەرهەمی وەرگێڕانێک کە لە ئاکۆ عەباسی خوێندمەوە شانۆنامەی «دادپەروەران»ی ئالبێر کامۆ بوو. هەڵبژاردنی ئەو بەرهەمە بۆ ژیری وەرگێر دەگەڕیتەوە کە چەند بە دانسقە دەستی داوەتە ئەو کارەی کامۆ. کورد کە لە بواری شانۆنامە نووسین دا لەو پەڕی هەژاری دایە و لە ناو ئەدەبی کوردی دا گرینگییەکی ئەوتۆی پێ نەدراوە. ئەو کات بە خوێندنەوەی ئەو بەرهەمە خەنی بووم و دڵنیاش بوومەوە کە ئاکۆ وەرگێڕێکی دەست و پێ سپیلکە نییە و بەرهەمی زۆر داهینانەتریشی بە شوێن دادێت.\nکۆمەڵە چیڕۆکەکەی «گی دۆ مۆپاسان» لە دووتوێی کتێبیکی 218 لاپەڕەیی دا هاتۆتە بەر دیدی خوێنەر و 12 چیرۆکی کورت و درێژ، بیوگڕافییەک و وتاریک لە سەر مۆپاسانی لە خۆ گرتووە. ئەو وەرگێڕانە بە کوردییەکی وەها رەوان و بێ گرێ و گۆڵ وەرگێردراوە کە کەم وەک ئەوەی دەچێ بەرهەمێکی وەرگێڕان بێت، لە باری زمانییەوە دەڵیی کۆمەڵێک چیڕۆکی کوردییە و هەر بەو زمانەش لە دایک بووە.\nتێگەیشتن لە کلتووری زمان جا هەر زمانێک بێت یارمەتیدەرێکی چارەنووس‌سازە بۆ ئەوەی لە ناو ئەو زمانەی دا خۆ بتوێنییەوە. هەتا رادەیەکی زۆر هەر دوو وەرگێری ئەو کتێبە لە کلتووری زمانی سەرەکی ئەو کۆمەڵە چێرۆکە تێگەیشتوون. هۆکاریش بۆ ئەو قسە زلەی من کەڵک وەرگرتن لە پتانسیەلەکانی زمانی کوردییە، خوێنەر بە ئیشتیا دەتوانێ قسەی نەستەق و مەتەڵ و کۆمەڵێک دەستەواژەی ناو حکایەتە کۆنەکان لە ناو ئەو وەرگێڕانە ببینێتەوە، بە پێی پێویست ئەوەی جوانکاری زمانی کوردی هەیە لە ناو چیڕۆکەکانی مۆپۆسان دا لەکار کراوە، کە سەرەتا جەختم لە سەر کلتووری زمان کرد مەبەستم هەمان باسە، مادام تۆ بە سەر زمانەکە دا زاڵ نەبی دەنا بۆ هەر قسە و مەتەڵ و وتەیەکی باو لە زمانێکی تر دا بە چوارچێوەیەکی تر بەرانبەری هەیە. کە تۆ بەرانبەری ئەوانت لە زمانەکەی تر دا دیتەوە دەبێتە هۆکارێک وەرگێڕانێکی وەستایانە و ڕێک و پێک بێتە بەرهەم و خوێنەری پی خەنی بێت کە بە بڕوای من ئەو کتێبە خاوەنی هەموو ئەو باسانەیە کە من کردم.\nجیا لەوەش چیڕۆکەکانی مۆپاسان هەڵگری تایبەتمەندی و جیاوازی خۆیەتی، ناوبراو «وەک سامڕست موام» چیرۆکنووسی بریتانیایی گوتبووی: هەموو لایەک دەتوانن چیڕۆکەکانی مۆپاسان لە سەر سفرەی خواردن یان لە شوێنێکی گشتی بگێڕنەوە و سەرنجی بیسەران بە باشی بۆ لای خۆیان رابکێشن». ئەو تایبەتمەندییەش دەگەڕێتەوە بۆ زمان و جۆری گێڕانەوەی مۆپاسان کە بە نەرم و نیانی خوێنەر لەگەڵ خۆی راکێش دەکا هەتا دوایین دێڕ، ئەو تایبەتمەندییە بەرچاوەش لە داڕشتنەوەی زمانی وەرگێڕانە کوردییەکەی بە باشی رەچاو کراوە. زمانێکی هێندە لەبەردڵان و شیرینە کە خوینەر برۆ ویک نانێ و وشە بە وشە وەدووی دەکەوێ و لەگەڵ رووداوەکان هەناسە دەدا. بە دڵنیاییەوە خۆ لە قەرەی مۆپاسان دان دەبێبە وەها زمان و راوێژێک لە وەرگێڕان بەرەوپیری بچی دەنا چوار پەلی چیڕۆکەکە لێک دەترازێ و لەبار دەچێ!.\nجا ئێستا بۆ دەبێ ئەو کتێبە بخوێنینەوە؟ وەڵامی ئەو پرسیارەم بە شێوەیەکی خێرا نووسیوە و جێگای ئەوەشی هەیە لە رەهەندگەلی جۆراوجۆری ترەوە شانی وەبەر دەی و خوێندنەوەی بۆ بکەی. هونەری گێڕانەوە لە ناو ئەدەبیات دا وەک تاقە ژانڕیک کە ئێستا لە ئاستی دونیا دا شکۆ و شەوکەتی وەک خۆی ماوە و مرۆڤ‌گەلی شەیدای ئەدەبیات بەردەوام هەموو کون و کەلەبەرێکی بۆ دەگەڕین وەچنگی دەخەن و دەیخوێننەوە. هونەرێک کە لە کوردستان دا هێندەی پێویست بەخێو نەکراوە و وەکی مناڵێکی هەتیو وایە و زۆر نییە کەوتووەتە گاگۆڵکە! بۆیە خوێندنەوەی ئەو کتێبە و کتێبی تری لەو چەشنە بۆ هەموو خوێنەرانی شەیدای ئەدەبیات و بە تایبەت نووسەران و لەو ناوەشدا چیڕۆکنووسەکان وەکی نانی شەو پێویستە هەتا زۆرتر رۆبچنە ناو هونەری چیڕۆک و چێڕۆکنووسی!\nلە کۆتاییدا لە دوورەوە دەستی هەر دووک هاوڕێی وەرگێر دەگوشم و پیرۆزبایی ئەو بەرهەمە بەنرخەیان لێ دەکەم و هیوادارم ئەوە دوا بەرهەمیان نەبێت و شان بدەنە بەر کاری تریش و لەگەڵ کەسانی وەکی خۆیان خوێنێکی تر بخەنەوە ناو دەماری کتێبخانەی وەرگێڕانی کوردی!\nئه‌م بابه‌ته 1230 جار خوێنراوه‌ته‌وه


❤❤یـــانەی کوردژیـن/Kurd Zhin❤❤/ / باشترين\n#1 2008-08-15 09:41:00\nباشترين رِيَكاكانى بةيوندى و بةروةردةى مندالَ\nوةركيَرِانى لة فارسيةوة / وريا وهاب شوانى\nقؤناغى قوتابخانة لة رِووى ثةروةردة و فيَركردنةوة , باشترين قؤناغة . لةم قؤناغةدا لة لايةكةوة مندالَ ئاسوودةيى و ئاراميةكى هةية و لةلايةكى ترةوة تايبةتمةندى دةروونى مندالَ ئامادةيى تةواوى بؤ قبولَكردنى ثةروةردة و فيَربوون تيَداية .\nلةم قؤناغةدا دايك و باوك دةبيَت بةو ثةرِى طرنطييةوة مندالَةكانيان ثةروةردة بكةن بؤ ئةوةى زؤرترين سوود لة ئارامى و ئاسودةييةى ئةم قوناغةى مندالَ وةربطرن و ئةوة لةبير نةكةن كة ئاسودةيى ئةم قؤناغة ئاسودةيى ثيَش تؤفانة و مندالَ لة كؤتايى ئةم قؤناغةدا لة سةرةتاى طؤرِانى كتوثرِى ثيَطةيشتنى داية و دةضيَتة باريَكى نائارامى و هةلَضوونةوة ئةطةر ثةروةردةى فيكرى و سؤزدارى و ئةخلاقى مندالَ لةم قؤناغةدا بة دروستى ئةنجام نةدريَت , ئةوا لة قؤناغى لاويَتى دا رِووبةرِووى طيرو طرفتيَكى زؤر دةبيَتةوة كة ثيَدةضيَت ضارةسةركردنيان ئانى نةبيَت .\nقوتابخان و مندالَ\nلةسةرةتاى ئةم قؤناغةدا مندالَ دةضيَيتة ذينطةيةكى نوىَ وة كة جياوازة لة ذينطةو ضوار ضيَوةى مالَةوة . هةتا ئةم كاتة مندالَ لة ضوارضيَوةى مالَةوة هيض طرفتيَكى طرنطى بؤ سازان لةطةلَ دةوروبةردا نةبووة , بة تايبةتى كة ليَبورديى تاكةكانى مالَةوة كارةكانى بؤ ئةو ئاسان كرد , بةلاَم لة ضوار ضيَوةى قوتابخانةدا بؤ رِيَكةوتن و سازان لةطةلَ دةوروبةريدا , دةبيَت هةولَيَكى زياتر بؤ ئةوةى لة نيَو هاورِيَيانيدا جىَ ى خؤى بكاتةوة , ئةم هةولَ و كؤششة نويَية بة زؤرى هةندىَ رِيَطر ديَتة رِىَ ى كة كاريَطةرى بؤ سةر ثةروةردى كؤمةلاَيةتى مندالَكة دةبيَت .\nمندالَ لةم قؤناغةدا ئارةزوويةكى زؤرى بؤ هاورِيَيةتى لةطةلَ هاوتةمةنكانيدا هةية و ئةم كارةش لة ضوار ضيَوةى مالَةوة مومكين نية , ئةطةر هةموو ثيَداويستىيةكانيشى لة مالَةوة بؤ دابين بكريَت , ديسانةوة مندالَ ثيَويستى بة قوتابخانة هةية , ضونكة ذيان لةطةلَ هاوتةمةن و ثيَكةوة ذيانى كؤمةلاَيةتى بة هةموو تايبةتمةنديةكان و كاريطةرى و ئامانجةكانى شتيَكة هةرطيز مالَةوة ناتوانيَت دابينى بكات .\nيةكيَك لة طرنطترين ئةو هةنطاوانةى بؤ داهاتووى مندالَةكةتان دةينيَن , هةلَبذاردنى قوتابخانة ياخود ئةو شويَنيَكى طونجاوى ثةروةردةيى وردبن و لةوة دلَنيابن كة قوتابخانة ياخود ئةو شويَنةى هةلَتان بذاردووة , شويَنيَكة مندالَكةتان ئةو شتةى ئيَوة دةتانةويَت فيَرى دةبيَت و ئةو ثةروةردةية لةطةلَ ئةو ثةروةردةيةى مالَةوةدا طونجاوة .\nئةم بةثرسياريتى ية لة ئةستؤى ئيَوةداية كة مالَيَكى طونجاوى بؤ دروست بكةن ,مالَ شويَنيَكة كة دلَى مرؤظى تيَداية مالَ شويَنيَكة تيايدا عيشق و ئاسودةيى دةكةين و وةكو مندالاَن دةثشكوين و شويَنيَكة هةرطيز لة لة يادى ناكةين و شويَنيَكة دلَى ثةروةردة لةويَية .\nمالَةوة و قوتابخانة تةواوكةرى يةكترن .\nلةم قؤناغةدا مالَةوة و قوتابخانة رِؤلَى تايبةتى خؤيان هةية . لة مالَةوةدا ثةيونديةكان سنوردارتر و سؤزى زياترة بةلاَم ثةيوةنديةكان لة قوتابخانةدا كؤمةلاَيةتى ترة , ئةم دوو شويَنة واتة مالَ و قوتابخانة , لة رِووى دابينكردنى بارى ثيويست بؤ طةشةى مندالَ .تةواو كةرى يةكترن و دةبيَت هاوكار يارمةتيدةرى يةكتربن , لةبةرئةوة هاوكارى دايك و باوك لةطةلَ مامؤستايانى قوتابخانة و بة ثيَضةوانة و بة ثيَضةوانةشةوة طرنطى تايبةتى خؤى هةية .\nلة كؤمةلَطاى ئيَمة دا بة طشتى ثةيوندى دايك و باوك لةطةلَ قوتابخانةدا زؤر لاوازة ليَكؤلَينةوكان ئةوةيان دةرخستووة :( لةو قوتابخانانةى كة دايكان و باوكان كة كةمتر ثةيوةنديان بة قوتابخانةوة كردووة , خويَندكارانى رِووبروى طرفتى ئةخلاقى زياتر بوونةتةوة )\nزؤربةى خيَزانةكان لةو باوةرِةدان ئةطةر مندالَةكةيان بةرةو قوتابخانة نارد , ضيدى ئةركةكانى خؤيان بةرامبةرى ئةنجام داوة و ئيتر ثيَويست بة بةشدارى كردن و هاوكارى كردنيان لةطةلَ قوتابخانة ناكات .\nلةكاتيَكدا هةم لة بوارى فريَركردن و هةم لة بوارى ثةروةردةيدا ثيَويست بة هاوكاريكردننى مامؤستايان و ئةنجومةنى قوتابخانة دةكات . (مؤريس رايس )ى فةرةنسى دةلَيَت (ويست و ئارةزووى هةموومان ئةوةية كة دةرطاكانى مالَةوة بة رِووى قوتابخانة و دةرطاكانى قوتابخانة بة رِووى مالَةوةدا ئاوالاَ بيَت . مالَةوة و قوتابخانة بة تةنهايى ناتوانن مندالَ بة تواوى ثةروةدرة بكةن )\nضؤن تواناى بيركردنى مندالَ طةشة ثيَبدةيت .\n* زوو نوستن : مندالَ لة شةودا ثيَويست دةكات (8) كاتذميَر بخةويَت بؤ ئةوةى ميَشكى هةميشة ئامادةوكراوة بيَت , بةشداريكردن لة ميوانيدا و زوو نةنوستن ئةنجامةكةى ئةوةية كة هةموو رِؤذيَك دةبيَت مندالَكة بة زؤر لة خةو هةلَسيَنن و نانى بةيانيانيش بة ثةلة بخوات . ئةطةر ئةم كارة لةطةلَ مندالَكةتان دا بكةن ئةوا ئةنجام طةليَكى نالةبارى لىَ دةكةويَتةوة . لة بةر ئةوة دروست بيركردنةوة بؤ مندالَكةتان زؤر طرنطة .\n*خوطرتن بة زووهةلَسان لة خةو :\nزوو هةلَسان لة خةو بة هؤى زوو نوستنةوة ية . بة يانيان بؤ خؤى كةشيَكى تايبةت هةية كة ئارامى و بىَ دةنطى بةيانيان بيرى مندالَ ضالاك دةكات .\n*نان خواردنى بةيانيان :\nنان خواردنى ثيَكةوة ,طورِو تينيَكى تايبةتى بة مندالَ دةبةخشيَت دةبيَت بة شيَوةيةكى وةها بةرنامة رِيَذى بكريَت كة نانى بةيانيان لة ئاراميدا بخوريَت و بؤ هةرس كردنى ماوةيةكى باشمان لةبةردةم دابيَت و لةكاتى نان خوارنةكةدا دةتوانين ضاويَك بة بةرنامةكانى ئةو رِؤذةدا بخشيَنن و بؤ مندالَكةتان باس بكةن و بةم شيَوةية مندالَكةتان هةوالَة نؤييةكان دةبيستيَت و ثاشان دةتوانين بيرورِاى مندالَةكةتان لةو بارةيةوة بثرسن و لةبارةيةوة طفتوطؤبكةن . .\nئيش كردن و خويَندنةوة , بةبىَ يارى مندالَكةتان ماندوو دةكات , بوار بدةن مندالَكةتان لةطةلَ هاورِيَكانيدا يارى بكات ئةمة بؤ توانايية كؤمةلاَيةتيةكانى مندالَ ثيَويستة . دةتوانن (15 بؤ 20 ) خولةك يارمةتى مندالَةكةتان بدةن بؤ نوسينةوةى دةرسةكانى بةلاَم بؤ مةنوسنةوة .\n*نان خواردنى شيَوان:شويَنيَك بؤ طفتو طؤ كردن كة لةم كاتةدا مندالَ بةباس كردنى ئةزموون و كاروضالاكيةكانى رِؤذانةى سةرطةرمتان دةكات , بة وردى طوىَى لىَ بطرن و دةست خؤشى لىَ بكةن بؤ ئةو سةركةوتنانةى لةو رِؤذةدا بةدةستى هيَناوة .\n*كاتى نووستن :-\nكاتى نووستن زؤر ئارام و ئاسودة بيَت , كاتى نووستن كاتى لة باوةش طرتن و سؤزو خؤشةويستى و هةست كردن بة ئاسودةيى ية . كاتيَكة دةبيَت دلَنياى بكةنةوة كة خؤشتان دةويَت . دةتوانن لةم كاتةدا بة دةنطى بةرز ضيرؤكى بؤ باس بكةن .\n*خويَندنى شةوان :كاتيَك مندالَةكات ئةو شتانةى كة دةبيَت لة مالَةوة بينوسيَت و بيخويَنيَت ثيَويستى بة شويَنيَكى ئارام هةية كة لةو ثةرِى بىَ دةنطى و بةبىَ دةنطة دةنطى دةورو بةر كارةكانى خؤى ئةنجام بدات لة شويَنى نوستن ياخود لةبةردةم تةلةفزيوندا دةرس بخويَنيَت , خويَندن لةم كاتانةدا ناهيَلَيَت مندالَ هةموو هؤشيَكى لاى خويَندنةكةى بيَت .\n*خويَندنةوة جطة لة كتيَبى قوتابخانة :\nخويَندنةوةى كتيَبى تر جطة لة كتيَبةكانى قوتابخانة واى لىَ دةكات بخويَنيَتةوة و بؤ خؤى ليَكؤلَينةوة بكات , و بؤ مندالَ ثيَويستة . سةرةتا دةبيَت فيَرى بكريَت ضؤن دةتوانيَت سوودى لىَ وةربطريَت . كاتيَك دةربارةى شتيَك ثرسيارتان لىَ دةكات , ثيَويستة لةسةرتان بة دةرخستنى بايةخى رِؤذانةى ئةو شتة بة هاو نرخى ئةو شتةى بؤ دةربخةن بةلاَم هةرطيز بةطةرِان بةدواى وةلاَمى ثرسيارةكانيدا تيكةى ئامادة كراو مةخةنة دةميةوة , ئةو كتيَبانةى كة بؤ مندالَ ثيَويستة فةرهةنطى وشة , دائرة المعارف و ضيرؤك و ....\n*كتيَب و مندالَ\nطومان لةوة دانية كة خويَندن ثيَويستى يةكى حةتمى ية . ئيَستا كاتى ئةوة هاتووة كة كتيَبخانةيةكى بؤ مندالَةكةتانبنيات بنيَن\nمندالَةكةتان هان بدةن كة لةطةلَتاندا بؤ كتيَبخانة بيَت و بؤ خؤى كتيَب هةلَبذيَريَت , دةتوانن هاوكارى مندالَةكةتان بكةن بؤ ئةوةى بةشدارى بلاَوكراوة و طؤظارى مندالاَن بكات و هةركاتيَك كة ذمارةيةكى ليَدةرضوو بؤى بكرِن و كاتيَك ناوى مندالَةكةتان لةسةر بلاَوكراوةكة دةبينن هةست بة خؤشحالَ دةكةن و بة مندالَةكةتان دةلَيَن : تؤ ئيتر بؤ خؤت خاوةنى كةسيَتى تايبةتى خؤتى و ئةم بلاَكراوةية تايبةتة بة تؤ , دةتوانن هانى بدةن بؤ ئةوةى ضيرؤك و ويَنة بؤ بلاَوكراوة بنيَريَت بةم رِيَطةية بيرى مندالَةكةتان فراوان دةبيَت .\n*بوارةكانى خويَندنى مندالَ لة قوتابخانة :-\nبةو ثيَيةى كة قؤناغى سةرةتايى يةكةم قؤناغى خويَندنى مندالَ . طرنطى تايبةتى خؤى هةية و كاريطةرى لة سةرضارةنووسى دةبيَت بؤ سةركةوتنى لة وانةكاندا دةبيَت رِةضاوى ئةم خالاَنةى لاى خوارةوة بكريَت :-\n1-نابيَت بةردةوام مندالَ لة كةوتن و شكست خواردن لة وانةكانيدا بترسيَنن . ترس لة كةوتن و شكست رِيَطرة لة سةركةو تنةكانى و واى لىَ دةكات لة ثرسيار و ليَكؤلَينةوة بترسيَت .\n2-ئةطةر مندالَ لةوانةيةكدا طرفتى هةية و تيايدا لاوازة , دةبيَت بة هاوكارى مامؤستاكةى هةولَ بؤ ضارةسةركردنى بدةن بؤ ئةوةى رِؤذ بة رِؤذ لاوازيةكةى زياتر نةبيَت .\n3- مندالَ دةبيَت فيَرى ئةوة بيَت كة هةموو مرؤظيَك لةوانةية بؤ طةيشتن بة مةبةست و ئامانجى , رِووبة رِووى طيرو طرفت بيَتةوة و بة ثةلة نةطاتة ئامانجةكةى , لةبةر ئةوةى لةكاتى شكست خواردندا دةبيَت هةولَى دووبارة بداتةوة و تووشى دلَ ساردى و بىَ هيوايى نةبيَتةوة .\n4- ثيَش ئةوةى مندالَكةتان سةر زةنشت بكةن بةوةى كة لة شتيَكدا شكستى خواردووة , دةبيَت هانى بدةين بؤ ئةوةى سةركةوتن بة دست بهيَنيَت بؤ ئةوةى برِواو متمانة بةخؤبوون لة مندالَدا لاواز نةبيَت .\n5- هةموو رِؤذيَك ضةند خولةكيَك تةرخان بكةن بؤ ئةوةى بة تةنهايى لة طةلَيدا قسةبكةن ئةويش لةبارةى قوتابخانة و ثؤل و وانةكانيةوة , لةبةرامبةر قسةكانيدا نابيَت كةمترخةيمان ثيَوة ديار بيَت و ثيَويستة طويَطريَكى باش بيَن . بؤ ئةوةى ئةوانيش شيَوازى دروستى ثةيوةندى لةطةلَ دةوروبةردا فيَرببن .\n6-ثةيوندى لةطةلَ دةوروبةردا هونةريَكة كة دةبيَت هةموو مرؤظيَك فيَرى بيَت بة تايبةتى مندالاَن لة سةرةتاوة دةبيَت فيَرى ئةم هونةرة بن , يةكيَك لة جؤرةكانى ثةيوةنديكردن , ثةيوةندى كردنة لة رِيَطةى طفتو طؤوة . مندالَ دةبيَت فيَربيَت ضؤن لةطةلَ دةوروبةرةكةيدا قسة بكات لة ض جؤرة ووشة طةليَك سوود وةربطريَت و بة جؤريَك دةرى ببرِيَت . ضؤن طوىَ لة بةرامبةرةكةى بطريَت و ... زؤريَك لة خةلَكى ناتوانن طوىَ لة قسةكانى بةرامبةرةكةيان بطرن و بةردةوام بة بضرِاندنى قسةكانى بةرامبةرةكةى , سةرى قسة دةطريَتة دةست و دةست دةكات بة زؤر بلَىَى . ئاوةها كةسانيَك لة دروستكردنى ثةيوندى لةطةلَ دةورو بةرةكةياندا سةركةوتوونين .\n7-ئاطامان لة وانةكانى بيَت و سةثةرشتى نوسينةكانى بكةين بةلاَم هةرطيز بؤى نةنوسينةوة , بةلَكو داواى لىَبكةين بة ووردى دووبارة بيخويَنيَتةوة . ئةطةر ثاش ئةم قؤناغةيش ديسانةوة طيروطرفتةكة ضارةسةر نةبوو , قوناغ بة قؤناغ رِيَنماييان بكةين ياخوود داوايان لىَ بكةين كة طيرو طروفتةكة لةطةلَ مامؤستاكةياندا بخةنة بةر باس و ليَكؤلَينةوة و ئةنجام كةيمان ثىَ رِابطةيةنن .\n8- نابيَت مندالاَن لةطةلَ يةكتردا بةراورد بكةين . ضونكة خاوةنى توانايى و ليَهاتوويى جياوازن . ئةطةر لة مالَيَكدا مندالَيَك سةركةوتنى باشى بةدةست هيَنا , نابيَت سةرزةنشتى مندالَةكانى تر بكريَت و بيانكةين بة ((ثلة دوو )) ئةم كارة زيان بة كةسايةتيان دةطةيةنيَت و برِوا بة خؤبونيان لىَ دةسيَنيَتةوة.\n9-ئةطةر مندالَةكةتان بيروهؤشيَكى فراوانى هةية . بةردةوام لة بةردةميدا و لةبةردةم خةلَكيدا ئةم باسة مةهيَنة سةرزمان و دوبارةى مةكةنةوة . ضونكة ئةم كارة لةلايةكةوة لة كارو ضالاكى و جم وجؤلَى رِؤذانةى دوورى دةخاتةوة وة لةلايةكى ترةوة لة خؤ رِازى بوون لة دةرونيدا طةشةدةكات .\n10-ئةطةر مندالَةكانتان لة رِووى خويَندنةوة تواناو ليَهاتووى كةمة ياخود حةزى كةمى بة خويَندن هةية هةرطيز بةبىَ عةقلَ و نةزان و تةمبةلَ بانطى مةكةن . بةكارهيَنانى ئةم ناوناتؤرانة سةرةرِاى كاريطةرى لةسةر خوو رِةوشتى , واى لىَ دةكات كة كةسيَكى تةمبةلَ و نةزان دةربضيَت , مندالَيَك كة ئاوةها باردا شتيضكى لة خؤى هةبيَت , تواناى جولَة و كاروضالاكى لةدةست دةدات و تووشى هالَةتى نادروستى دةكات .\n* رِةفتارى بةرِيَزانة لةطةلَ مندالاَن :-\nثةيوةندى دايك و باوك لةطةلَ مندالَ دا يةكةمين و طرنطترين هؤكارة كة كاريطةرى لةسةرخوو رِةوشت و هةلَسوكةوتى داهاتووى مندالَ دا هةية . يةكيَك لة طرنطترين بابةتى ثةيوةندى دايك و باوك لةطةلَ مندالَدا ئةوةية كة دايكان و باوكان بتوانن ثةيوةندى طةرم و طورِ و دلَسؤزانة لةطةلَ مندالَةكةياندا دروست بكةن . دروستكردنى ثةيوةندى دلَسؤزانة ثيَويستية طرنطة دةرونيةكانى مندالَ وةكو ثيَويستى بةسؤز خؤشةويستى ,ئاسودةيى و هاودةردى فةراهةم دةكات .\nلةبةر ئةمة , رِيَزطرتن لةطةلَ سؤز و ميهرةبانى دا لةلايةكةوة دلَسؤزى لة مندالَدا دروست دةكات و لةلايةكى ترةوة طةشةى هةمةلايةنةى كةسيَتى مندالَ دةسازيَت .\nهةلَسوكةوتى بةرِيَزانةى دايك و باوك لةطةلَ مندالَ سةرةرِاى كاريطةرى ثةروةردةيى كاريطةرى لةسةر ئةوةش دةبيَت كة مندالَان بة ضاوى رِيَزةوة تةماشاى دايك و باوكيان بكةن . ئةم تيَرِوانينة وا لة مندالَ دةكات كة طويَرِايةلَى دايكى و باوكى بيَت و لة قسةكانيان دةرنةضيَت .\n© : سايه


خولی ئەمریکی - لۆس ئانجێلێس گالاکسی vs پۆڵاتلاند تیمبێرس - Soccer - Yariga - Results, fixtures, tables and statistics\nدالاس vs. ڕیاڵ ساڵت لەیک ئێرسکواکس vs. Minnesota United سیاتێل ساوندێرس vs. Los Angeles FC وایتکاپس vs. مۆنتێریال ئیمپاکت سپۆرتین کانساس ستی vs. New York City لۆس ئانجێلێس گالاکسی vs. پۆڵاتلاند تیمبێرس کۆڵۆمبۆس کریو vs. مۆنتێریال ئیمپاکت نیو ئینگلاند vs. کۆلۆرادۆ ڕاپیدس ڕیاڵ ساڵت لەیک vs. Los Angeles FC هۆوستن داینامۆ vs. وایتکاپس\nلۆس ئانجێلێس گالاکسی vs پۆڵاتلاند تیمبێرس 2-1\nO. Kamara (G) 32' (دروستکرا لە لایەن: R. Feltscher)\nڕ.ئالیساندرینی (G) 34'\n66' S. Blanco (G) (دروستکرا لە لایەن: F. Adi)\n'61 بۆ C. Pontius\n'72 بۆ س. لێتگێت\n'72 بۆ S. Armenteros\n'84 بۆ A. Flores\n'82 بۆ S. Carrasco\n'61 بۆ ڕ.ئالیساندرینی\n'72 بۆ جیۆڤانی دۆس سانتۆس\n'72 بۆ A. Polo\n7 ڕ.ئالیساندرینی 18' 34'\n11 O. Kamara 32'\n28 مایکڵ کیانی 89'\n10 S. Blanco 66'\n33 L. Mabiala 86'\n14 S. Carrasco بۆ E. Boateng 82'\n17 س. لێتگێت بۆ جیۆڤانی دۆس سانتۆس 72'\n19 C. Pontius بۆ ڕ.ئالیساندرینی 61'\n14 A. Flores بۆ C. Paredes 84'\n16 Z. Valentin بۆ A. Powell 61'\n99 S. Armenteros بۆ A. Polo 72'


شۆڕش خالید ئاژگەیی - 1-05-2017 - 3474 جار خوێندراوەتەوە\nکۆمەڵگەی پڕ مەترسی لە ئەدەبیاتی سیاسی و کومەڵناسیدا، شوناسی کۆمەڵگەیەکە سەرلەبەری بڕیارەکان لە سەر بنەمای بەەدەستە وەدانی کەمترین دەرهاوێشتەی نەرینی و خراپەوە لە ژوورە تارکیەکانەوە دەردەچن.\nکۆمەڵگەیەکە تیایدا ڕێکخراوە حکومی و ناحکومیەکان، دەسەڵاتدارانی سیاسی و نوخبەی حوکمڕان و بازرگان و دامەزراوەحکومیەکان بە مەبەستی کەم کردنەوەی ئاستی زەرەرو زیانەکان و کاڵ کردنەوەی دەرهاوێشتە سلبیە درێژخایەنەکان و بەدەست هێنانی ڕەزامەندی هاوڵاتیان، بە گرتنە بەری کۆمەڵێک ڕێووشوێنی تایبەت و دارشتنی ستراتیژیەکی تۆکمە و پێشتر دیراسەکراوەوە، چارەسەری کێشە کۆمەڵایەتی، ئابوری و سیاسیەکانەوە ئەخەنە سەرووی هەوڵەکانیانەوە.\nبە پێی بۆچوونی ئۆلریک، کۆمەڵگەی موجازەفە یا پڕ لە مەترسی لە سەرەتای سالانی هەفتا و هەشتاوە لە وڵاتانی پێشکەوتوو گەشەسەندوودا ئاماژەکانی دەرکەتون.\nهۆکارە سەرەکیەکانی دەرکەوتنی ئەم جۆرە کۆمەڵگایانە بە پلەی یەکەم دەگەرێتەوە بۆ ئەو پێشکەوتنە چاوەروان نەکراوانەی بە شێوەیەکی گشتی لەلایەک لە بوارەکانی تێکنۆلۆجیا و رەفاهی کۆمەڵایەتی ولە لایەکی ترەوە دەرەنجامەکانی شەپۆلی فەردگەراییەوە لە وڵاتانی پێشکەتوو هاتنە ئاراوە.\nشەپۆلی ئەم فەرگەراییە وەک یەکێک لە دەرهاوێشتە بەرچاوو گەورەکانی پێشکەوتنی جڤاکە ڕۆژئاواییەکان، بوو بە یەکێک لە سیماو مۆرکە هەرە حاشاهەڵنەگرەکانی کۆمەڵگا. بەو پێیەی هاوڵاتی چیتر لە ناو جەرگەو سەنتەری ژیانێکی تەواو کۆمەڵایەتی و قەرەباڵغ و تەوژمی پەیوەندیە کۆمەڵایەتیەکانەوە چاوی بە دوونیا هەڵنەدەهێنا. بەڵکو لەگەڵ داهێنانە خێراکانی بواری تێکنۆلوژیا و ئاسانکاری و پتەو بوونی بنەماکانی خۆشگوزەرانی و رەفاهی کۆمەڵایەتی و سەربەخۆیی ئابوری خێزان و تاک لە یەکترو نەمانی جۆرێک لە وابەستەییە ئابوریەکانی ئەندامانی کۆمەڵ و پاڵپشتی حکومەتەکان لە فەرد، زەمینەی درووست بوون و فۆرم گرتنی کۆمەڵگەی پڕ مەترسیش رەخساو هەلومەرجە تازە پێشهاتووەکانیش بوون بە فاکتەری سەرهەڵدانی ئەم جۆرە کۆمەڵگایانە.\nفەردی لە دایک بوو لە نێو بۆتەی ئەم جۆرە کۆمەڵگایانەدا چیتر وەک پێشوو توانای مامەڵەی ڕووبەروووبوونەوەی مەترسی و تەحەدیات و هەرەشە و دۆزینەوەی خێرای چارەسەرەکانی نەبوو. بەڵکو ئەم پرسە خرایە ئەستوی حکومەت و ڕێکخراوو دامودەزگاو سەندیکاکانی تایبەت بە کڕیکارانەوە.\nئەم تایبەتمەندیە زیاترهاوکات بوو لە گەڵ سەردەمی دەسەڵاتدارێتی بزاڤ و رەوت و پارتە سۆسیالیستەکانی ئەرووپا لەوانە سۆسیال دیموکراتەکان.\nبەڵام هەردوو بیرمەندی هاوچەرخ، نیکلای لوومەن و ئانتۆنی گیدنس، پێیان وایە ئەم دەستەواژەیە ( کۆمەڵگەی موجازەفە) زیاتر پەیوەندی بە مۆدێرنێتەوە هەیە و دەکرێ لەم بوارەدا بۆ پێناسە کردنی هەندێ شوناسی کۆمەڵگە سوودی لێوەربگیرێت کە ئەمەی ئەم دواییە بابەتی نوسین و شرۆڤەکردنی ئێمە نیە و دەکرێ لە نووسینێکی تردا بپرژێینە سەری و تیشک بخەیەنە سەر مۆدێرنیتە و هەلسەنگاندنی کۆمەڵگەی کوردی بە پێی پێوەرە کانی پەیوەیست بە چۆنیەتی توێژینەوەی کۆمەڵگە وستانداردەجیهانیەکانی تایبەت بەم بوارەوە.\nئەگەر بریارەکانی تایبەت بە ژیان و گوزەران و بوارەکانی تایبەت بەسەردەمە جۆراوجۆرەکانی ڕاگوزەری کۆمەڵگە لە ڕووی پەیوەندیە کۆمەڵایەتی، باری ئابوری و دۆخی سیاسی و ئاستی پێگەیشتن و پێگەیشتوویی و هۆشیاری کۆمەڵایەتی تاکەکانی، لە کۆمەڵگەی پڕمەترسی یا موجازەفەدا، بەو جۆرو شێوازەی لە سەرەوە ئاماژەی پێدرا، دەربچن، ئەی دەبێ لە کومەڵگەی کوردی دۆخەکە چۆن بێت؟\nكێین ئەوانەی بڕیاری کۆتاییان بەدەستە؟\nڕای گشتی کێن؟ دەستەبژێری سیاسی کامانەن؟ نوخبەی ڕۆناکبیری لە کوێی ئەم هاوکێشەیەدان؟ ئەی ئابورینانسان ؟ نوخبەی سەربازی؟\nلەکۆمەڵگەیەکدا کەوا تاکەکانی بە درێژایی مێژوو ژیانی ژێردەستەییان بەسەر بردووە و لە ژێر ستەمی نەتەوایەتی و دیکتاتۆری خۆیان ناسیوەو هەناسەی ئازادیان نەداوە، لە کۆمەڵگەیەکی فرە ڕەنگی وەک کوردستان کەوا ڕەگەزەکانی شارچێتی و ناوچەگەرێتی و ئینتیما بۆ بنەماڵە و گوند و شارو خێڵ و حزب، لە سەرووی هەموو بەهایەکی کۆمەڵایەتی و نیشتیمانی و نەتەوییەوەن، لە کۆمەڵگەیەکدا کەوا ساڵەهای ساڵە بە دەرد قەیران و جەنگ و ماڵوێرانی و کاول بوونی بنەماکانی ژیان و مانەوەو شارستانیەتەوە دەناڵێنێ و برست و تاقەت و توانای لێ بڕیوە و کۆمەڵگەیەکی تەواو شەکەت وماندوو بێزارە لە نەهامەتیە نەبڕاوەکانی ژیان!\nلە کۆمەڵگەیەکدا بەها ئابوریەکان شوێنی هەموو بەها کۆمەڵایەتی و ئایینی و ئینسانیەکانی گرتۆتەوە و خۆ دەوڵەمدند کردن و سەروەت و سامان کۆکردنەوەو گەیشتن بە پلەی ئابوری بەرز وپیاوی ماقوڵی سەروەت و سامانی بێ شومارو لە بن نەهاتوو، بووەتە هۆکاری بڵاوبوونەوەی تاعونی گەندەڵی و داڕمانی هێزە مرۆییەکان و زەق بوونەوەی کەلێن و جیاوازیە بەرچاوەکانی نێوان چینی هەژار و دەوڵەمەند و دەرکەوتنی دۆخی ئەسەف باری بێدادی ئابوری وپەل هاویشتنی بۆ ناو ناخی کۆمەڵگە و هەوڵوەشانەوەی دەیان خێزان و برسی بوون و هەژار کەوتنی توێژێکی سەرەکی و تەشەنە سەندنی بێ عەدالەتی و کاڵ بوونەوەی هەست و سۆزی بەزەیی پێدا هاتنەوە لە نێوان تاکەکانی کۆمەڵەوە!\nلە کۆمەڵگەیەکدا کەوا زۆر بە ئەستەم ڕەگەزە سەرەکیەکانی یەکگرتوویی و گوتارێكی نەتەوەیی یەکانگیری تیادا دەبینرێ و دووبەرەکی و دەستەگەری تەنانەت ناو جەرگەی حزب وگرووپ و بزاڤە سیاسی و سەندیکاو یەکێتیە ئایینی و جڤاکیەکانیشی گرتۆتەوە، لە جڤاکێکدا تۆخ بوونەوەی بەرژەوەندیە حزبیەکان و خەست بوونەوەی بەرژەوەندیە کەسێتیەکان و هەژمونگەرایی و دەستەگەری، تارمایی بەسەر کۆی گشتی کۆمەڵگەدا و پەیوەیەندیە کۆمەڵایەتیەکاندا کێشاوەو تاکەکانی بەردەوام سەرقاڵی ڕەت کردنەوەی ئەویتر و سرینەوەی ئەوانی ترن، گەرەکە ئەو پرسیارە لە خۆمان بکەین، کێ بەرپرسیارە لە دەرکردنی بڕیارە چارەنووس سازەکانی پەیوەست بە کۆمەڵگەیەکی لەم جۆرە پەرتەوازەو سەرکێش وناهەماهەنگ؟ كی ئەو ئەرکە قورسە مێژووییە هەڵئەگرێ بۆ دۆزینەوەی چارەسەرێکی گونجاوی شایستە و تایبەت بەم جڤاکەوە؟ جڤاکێک کەوا خاوەنی کۆی گشتی ڕەگەزو تایبەتمەندیە گرینگەکانی پێشکەوتن و ڕزگاری نیشتیمانی و سەربەخۆییە لە هەموو بوارەکاند، بەڵام پەرتەوازەیی و دووبەرەکی و ناکۆکی لەسەر دەسەڵات و حوکمرانی و چۆنیەتی هەنگاوەکانی سەربەخۆیی، دووچاری چەندین قەیران و نەهامەتی و کیشە و ئاستەنگی یەک لەدوا یەکی کردووە و زۆر شت بە دەست قەدەر و رووداوەکانەوە سپێردراوە!\nبەم پێیە کۆمەڵگەی کوردی نە کۆمەڵگەیەکی موجازەفەیە و نە کۆمەڵگەیەکی ئەوەندە هەماهەنگ و پێشکەوتوو یەکڕەنگ و یەکدەنگیشە بکرێت یەک شێوازی حوکمرانی بەسەردا بسەپێنرێ. بەڵکو جڤاکێکە لە هەموو ڕووەکانی ئابوری، سیاسی وهوشیاری کۆمەڵایەتی و رۆشنبیریەوە لە شوێنێکەوە بۆ شوێنێکی تر جیاوازەو هێشتا نەیتوانیەوە بە یەکگرتوویی دەرکەوێ و خۆی لە تارماییەکانی پەرتەوازەیی بپارێزێ و یەک گوتاری سیاسی بۆ ڕووبەرووبوونەوەی ئەگەرە ترسناکەکانی لێک هەڵوەشانەوەو مەترسیە کانی داهاتووی گەڵاڵە بکات.


ئایندەی گەشتیاری لە کوردستانی عێراق: دەرفەت و ئاستەنگەکان | MERI\nئایندەی گەشتیاری لە کوردستانی عێراق: دەرفەت و ئاستەنگەکان\nMay 4th, 2016 0\nلەمیانەی بەشداریکردنی لە کۆنفرانسی نێودەوڵەتی گەشیاری هەولێر لە مانگی ئازار ٢٠١٦، سەرۆک وەزیرانی حکومەتی هەرێمی کوردستان، نێچیرڤان بارزانی، جەختی لەسەر پلانی درێژخایەنیان بۆ دامەزراندنی کەرتی گەشتیاری وەکو کۆڵەکەی سەرەکی ئابووری کوردستانی عێراق کردەوە. بە ئامادەبوونی ژمارەیەکی زۆر لە کۆمپانیا ناوخۆیی و نێودەوڵەتیەکان، نێچیرڤان بارزانی ئاماژەی بەوەدا کە کەرتی گەشتیاری پێشکەوتنی بەرچاوی بەخۆیەوە دیوە لەوەتەی ساڵی ٢٠٠٧ وە، کە بووەتە هۆی زیادبوونی ژمارەی ئەو گەشتیارانەی کە ڕوو لە هەرێمی کوردستانی عێراق دەکەن بەشێوەیەکی بەرچاو، لە دەرئەنجامیش بۆتە هۆی بووژانەوەی دروستکردنی بازرگانی پەیوەندیدار. بەڵام شیکاری ماوەی گەشەی نێوان ٢٠٠٧ و ٢٠١٣ ژمارەیەک کەموکوڕی لە ستراتیژی حکومەتی هەرێمی کورستان دەردەخەن، سەرەڕای بەردەوامی قەیرانی بوودجە لەگەڵ بەغدا و مەترسی ئەمنی بەهۆی داعش. ئەم کەموکوڕیانە بریتین لە شکستهێنان لە وەبەرهێنانی پێویست لە هەندێک بواری سەرەکی ژێرخان وەک تەندروستی و گواستنەوە؛ جگە لە ژمارەیەکی زۆری هۆتێل و چێشتخانە، سنووردارکردنی ئازادی گەشتکردن لە باشووری عێراق و پرۆسەیەکی بیرۆکراتی بێ هاوتا بەمەبەستی دامەزراندنی بازرگانی نوێ. پێویستە ئەم ئاستەنگە سەرەکیانە چارەسەر بکرێن بۆ ئەوەی کەرتی گەشتیاری ببێتە کۆڵەکەی سەرەکی ئابووریەکی هەمەچەشن و سەرلەنوێ دارێژراو.\nلەوەتەی ساڵی ٢٠٠٥ وە، هەرێمی کوردستانی عێراق گەشەی بەرچاوی لە ڕووی زیادبوونی ژمارەی گەشتیاران بۆ ناوچەکە و سوودە ئابووریەکانی بەخۆیەوە دیووە. لە کەمتر لە ٤٠٠ هەزار گەشتیار لە ساڵی ٢٠٠٧، ژمارەی گەشتیاران ساڵ بە ساڵ ڕووی لەزیاد بوون کردووە تا بڕێک کەمتر لە سێ ملیۆن لە ساڵی ٢٠١٣. زۆربەی ئەو گەشتیارانە لە بەشەکانی باشووری عێراق بوون، لەگەڵ ئەوەش زیادبوونی ژمارەی گەشتیارانی بیانی بۆ ١١ بەرامبەر لە نێوان هەمان ماوەدا ئاماژەیەکە بۆ بازاڕی ناوخۆ و نێودەوڵەتی١. بۆ هاندانی گەشەی بەردەوامی ئەو سێکتەرە، دەستەی وەبەرهێنانی کوردستان، مۆڵەتی خەرجکردنی زیاتر لە ٦ ملیار دۆلار لە چەندین پرۆژەی سەرەکی داوە. کاریگەری ئەو وەبەرهێنانە لە ژمارەی هۆتێل و چێشتخانەکانی هەرێمی کوردستانی عێراق بەڕوونی دیارە کە لە ١٠٥ بۆ ٦٢٠ لەوەتەی ساڵی ٢٠٠٧ وە زیادیکردووە. بەرهەمی ئەو هەوڵانە لە ساڵی ٢٠٠١٤ پێگەیشت، کاتێک هەولێر بە فەرمی وەک پایتەخی عەرەبی گەشتیاری لە لایەن ئەنجوومەنی گەشتیاری عەربی دەستنیشانکرا.\nئەم ڕێچکەیە لەوەتەی ساڵی ٢٠١٤ وە پێچەوانە بۆتەوە، لەبەرامبەر چەندین ئاستەنگی لەڕووی پێکهاتەیی و بوونگەراییەوە. لەڕووی پێکهاتەییەوە، کەرتی گەشتیاری دووچاری گرفت بۆتەوە بەهۆی کەمی وەبەرهێنان لەوەتەی ساڵی ٢٠١٤ وە. هۆکاری سەرەکی ئەمەش دەگەڕێتەوە بۆ ناکۆکی نێوان هەولێر و بەغدا، هاوکات لەگەڵ دابەزینی نرخی جیهانی نەوت کە بۆتە هۆی کورتهێنان لە سەرچاوەی سەرەکی داهاتی حکومەتی هەرێمی کوردستان. ئەوەش کاریگەری ڕاستەخۆی هەبووە، نزیکەی ٣٥ پرۆژە کە وابڕیاربوو لە ساڵی ٢٠١٣ دەستپێبکەن راگیراون.٢ لە ڕووی بوونگەراییەوە، مەترسیەکانی دەرئەنجامی شەڕی داعش بۆتە هۆی ڕەواندنەوەی وەبەرهێنانی دەرەکی و زیانگەیاندن بە هەرێمی کوردستان وەک ناوچەیەکی ئارام. بەتایبەتی بۆ گەشتیارانی نێودەوڵەتی خاوەن شارەزایی کەم لە هەرێمی کوردستان. بۆیە حکومەتی هەرێمی کوردستان خەریکی راكێشانی گەشتیاری ناوخۆیی و هەرێمیە، بەتایبەتی لە ئێران و تورکیا و لوبنان.٣\nبەڵام، هەڵسەنگاندنێکی وردی پەرەسەندنی ئابووری لەوەتەی ساڵی ٢٠٠٧ وە ژمارەیەک کەموکوڕی لە ستراتیژی حکومەتی هەرێمی کوردستان پیشان دەدات کە زیانی گەیاندووە بە هەوڵەکانی پەرەپێدانی گەشتیاری سەرەڕای کێشەی بوودجە و ئەمنی. یەکەم، بایەخێکی یەکجار زۆر دراوە بە وەبەرهێنان لە دروستکردنی هۆتێل و چێشتخانەی نوێ. بەتایبەتی لە هەولێر، نزیکەی ٥٠٠ هۆتێلی نوێ کراوەتەوە کە هاوتا نیە لەگەڵ گەشەی دانیشتووان یاخوود ژمارەی گەشتیاران. وەبەرهێنانی زۆر کەمتر لە ژێرخانی یارمەتیدەری وەک ڕێگاوبانی نوێ و تەندروستی و سیستەمی گواستنەوە ئەنجامدراوە تا بتوانێت ببێتە بناغەیەک بۆ گەشەی کەرتی گەشتیاری.٤\nدووەم، شەڕی دژی داعش بۆتە هۆی ڕەواندنەوەی گەشتی ناوخۆ، سەرەڕای ناسەقامگیری و بارودۆخی ئەمنی. حکومەتی هەرێمی کوردستان ڕەخنەی زۆری ئاراستەکراوە بەهۆی پەیڕەوکردنی سیاسەتی جیاکاری و توند لە خاڵەکانی پشکنین. ئەم لەمپەرانە لەبەردەم ئازادی گەشتکردن بوونەتە هۆی زیان گەیاندن بە بازرگانی ناوخۆ و ڕەواندنەوەی گەشتیاران لە باشوور و ناوەڕاستی عێراق، کە سەرچاوەیەکی سەرەکی گەشتیاریە لە هەرێمی کوردستانی عێراق، وە هاندانی گەشتکردن بۆ شوێنی تری وەک تورکیا. گەشتی ئاسمانی بەشێکی زۆر لە ئاستەنگەکانی تێپەڕبوون بە خاڵەکانی پشکنین کەم دەکاتەوە، بەڵام لەهەمان کات تێچووی زۆرترە بۆ ئەو خێزانانەی کە داهاتیان سنووردارە یاخود گەورەن.٥\nسێیەم، لەهەموویان گرنگتر، پێویستە حکومەتی هەرێمی کوردستان ژینگەیەکی ئەوتۆ دروستبکات کە وەبەرهێنەران بەلای خۆیدا ڕابکێشێت بەهەبوونی ڕێکاری پاراستنی پێویست و کەمکردنەوەی بیرۆکراتیەت لە ڕاپەڕاندنی کارەکانیان. سەرەڕای هەبوونی ویستی سیاسی بەهێز لەنێو سەرکردەکان، کەچی پرۆسەی تۆمارکردنی بازرگانی نوێ لە هەرێمی کوردستانی عێراق هێشتا بێزارکەرە.٦ بەهۆی بەردەوامی قەیرانی بوودجە لە هەرێمی کوردستان، پێویستە ئەم شێوازە گۆڕانکاری بەسەردابکرێت و کارئاسانی بکرێت. بەهەمان شێوە، سەرۆک وەزیران ئاماژەی بە پێویستی ئەو چاکسازیانە کرد لە کۆنفرانسی گەشتیاری ئەمساڵ، داوای لە کەرتە پەیوەندیدارەکانی حکومەت کرد کە بەڕەنگاری ڕۆتین و بیرۆکراتیەت ببنەوە بۆ ئەوەی کەرتی گەشتیاری گەشە بکات. چارەسەری ئەم پرسانە ئاسان نیە وە پێویستە لەسەرەوە بۆ خوارە لەسەر ئاستی حکومەت ئەنجام بدرێت. بەڵام، دروستکردنی کەلتووری نیشتیمانی گەشتیاری پێویستی بە گۆڕین هەیە لەسەرانسەری ئاستی کۆمەڵگا، سەرەڕای ڕاهێنان و تواناسازی بۆ ئامادەکردنی هێزی کار بۆ داهاتوو.\nقەیرانی بوودجە لە هەرێمی کوردستان گرنگی و پێویستی دوورکەوتنەوە لە مۆدێلی ئابووری پشتبەستوو بە نەوت پیشان دەدات. سەرکردەی سیاسی و بازرگانان لە دیداری ئابووری ئینستیتیوتی مێری لە مانگی نیسان ئایندەی ئابووری، وە چی بکرێت بۆ هاندانی دووبارە ڕێکخستنەوە و فرەییکردنی سەرچاوەکانی ئابووری تاوتوێی دەکەن. بۆ ئەوەی کەرتی گەشتیاری ببێتە کۆڵەکەی جێگرەوەی ئابووری، پێویستە ئەو ئاستەنگانەی سەرەوە چارەسەر بکرێن. ئامانجی ئەو دیدارە بریتیە لە دیبەیتێکی کراوە لەسەر ئەو پرسانە، بەهەمان شێوە دەرفەتێکە بۆ بیرکردنەوە لەو هەنگاوانەی کە پێویستە بگیرێنەبەر بۆ ئەنجامدانی چاکسازی سیاسی و ئابووری و کۆمەڵایەتی لە ئایندەدا.\n١. چاوپێکەوتن لەگەڵ ئەندامی باڵای دەستەی گشتی گەشتوگوزار، هەولێر، هەرێمی کوردستانی عێراق (١٧ نیسان ٢٠١٦).\n٢. چاوپێکەوتن لەگەڵ ئەندامی باڵای دەستەی گشتی گەشتوگوزار، هەولێر، هەرێمی کوردستانی عێراق (١٧ نیسان ٢٠١٦).\n٣. چاوپێکەوتن لەگەڵ ئەندامی باڵای دەستەی گشتی گەشتوگوزار، هەولێر، هەرێمی کوردستانی عێراق (١٧ نیسان ٢٠١٦).\n٤. چاوپێکەوتن لەگەڵ خاوەنکارێکی کەرتی گەشتیاری، هەولێر، هەرێمی کوردستانی عێراق (٢١ نیسان ٢٠١٦).\n٥. هەمان سەرچاوە.\n٦. هەمان سەرچاوە.\nمیدیا، ئافرەت و شەڕەف: توندوتیژی ئینتەرنێتی دژ بە ئافرەتان لە کوردستانی عێراق\nسیاسەتی ئەمریکا لە عێراق – چوار هەنگاو بەرەو دواوە، دوو هەنگاو بۆ پێشەوە


ئارش عوسمان كلیپێكى نوێ بڵاو ده‌كاته‌وه\nنەتەوە یەکگرتووەکان: بە نیگەرانییەوە چاودێریی خۆپیشاندانەکانی ئێران دەکەین\nدیداری ئاشتی و ئاسایشی ڕۆژهەڵاتی ناوەڕاست لە زانکۆی ئەمریکی لە دهۆک دەستی پێکرد\nحه‌مه په‌رێشان 19/08/2019 - 11:16 بڵاوکراوەتەوە لە كوردستان\nبەهۆی هەبوونی بڕێکی زۆر گۆشت و مریشکی خراپبوو، لێژنەی سێی سەر بە لێژنە هاوبەشەکانی قایمقامیەتی سلێمانی بە هاوکاریی ئاسایشی گەڕەکی مەڵکەندی، کۆگایەکی ئامادەكردنى خواردن دادەخات.\nئەمڕۆ دووشه‌ممه 19/8/2019، قایمقامیه‌تى سلێمانى ڕاگه‌یاندراوێكى له ماڵپه‌ڕى فه‌رمیی خۆى بڵاو كرده‌وه، تێیدا هاتووه: "ئه‌مڕۆ لێژنەی سێی سه‌ر به لێژنه هاوبه‌شه‌كانی قایمقامیه‌تی سلێمانی، بە هاوکاری ئاسایشی گه‌ڕه‌كی مه‌ڵكه‌ندی، له گه‌ڕه‌كی سابونكه‌رانی شاری سلێمانی له كۆگایه‌كی ئاماده‌كردنی خوارده‌مه‌نیدا دەستیان بەسەر 120 كیلۆگرام سنگی مریشکی بۆنكردوودا گرت، هه‌روه‌ها ده‌ستیان به‌سه‌ر 12 كیلۆگرام گۆشت و دونگی خراپبوودا گرتووه".\nباس له‌وه‌ش كراوه، به‌هۆی خاوبوونه‌وه و دووباره به‌ستنه‌وه‌ی له به‌فرگردا، سنگی مریشکه‌كه خراپ بووه و بۆنی کردووه، هه‌روه‌ها ئه‌و گۆشت و دونگه‌ی له دروستكردنی خوارده‌مه‌نییه‌كه‌دا به‌كاری هێناوه، شیاوی خواردن نه‌بووه له‌گه‌ڵ ئه‌وه‌شدا كۆگاكه مه‌رجی ته‌ندروستی تێدا نه‌بووه، له‌كاتی سه‌ردانی لێژنه‌كه‌دا قرتێنه‌ره‌كانی (جرج)ی تێدا بینراوه، كه خواردن بۆ عه‌ره‌بانه‌ی له‌فه و كه‌بابه‌كانی لای مزگه‌وتی گه‌وره ئاماده ده‌كات.\nبه بڕیاری قایمقامی سلێمانی ده‌ست به‌سه‌ر ته‌واوی ئه‌و گۆشت و مریشكه‌دا گیراوه و بۆ له‌ناوبردنی، ڕه‌وانه‌ی به‌ڕێوه‌به‌رایه‌تیی ڤێتێرنه‌ریی سلێمانی كراوه، هه‌روه‌ها شوێنه‌كه داخراوه و خاوه‌نه‌كه‌شی ڕووبه‌ڕووی ڕێكاری یاسایی ده‌كرێته‌وه.\nبه‌وێنه.. وەزارەتی شارەوانی زانیاری له‌باره‌ى شه‌قامى 150 مه‌تریی هه‌ولێر ده‌خاته ڕوو\nله سلێمانى تۆمەتبارێك دەستگیر كرا كە بەنیاز بوو لە ڕێگەی فڕۆكەخانەوە هەڵبێت


مەشق بە ئەفسەرانی هێزەكانی هەشتا دەكرێتەوە |\nHome سەرەکی مەشق بە ئەفسەرانی هێزەكانی هەشتا دەكرێتەوە\n١٣ ساڵ لەمەوبەر بە فەرمانی پارتی پلەیان وەرگرتووە\nهێزەكانی هەشتای پێشمەرگەی سەر بە پارتی دیموكراتی كوردستان دەستی كردووە بە ناردنی ژمارەیەكی زۆر لە ئەفسەرەكانی بۆ خولی مەشقی ئەفسەر لە كۆلێژی سەربازیی زاخۆ، كە پێشتر ئەو پلانەیان دراوەتێ بەبێ ئەوەی مەشقیان كردبێت.\nبە پێی زانیارییەكانی “ئاژانس” ئەو خولە ماوەی نۆ مانگ دەخایەنێت و هیچ ئەفسەرێكی هێزەكانی حەفتایان لەگەڵدا نییە.\nقادر ڕەزگەیی ئەندامی لیژنەی پێشمەرگە لە پەرلەمانی كوردستان بە “ئاژانس”ی ڕاگەیاند: “دوای بەدواداچوونەكانمان بۆمان دەركەوتووە چەندین ئەفسەر هەیە هیچ خولێكی سەربازییان نەبینیوە و دەرچووی هیچ كۆلێژێكی سەربازی نیین، بەڵكو تەنیا بە مەرسوومێكی حزبی بوون بە ئەفسەر.”\nئەفسەرێكی سەر بە یەكەكانی هەشتا كە نەیویست ناوی بڵاو بكرێتەوە بە “ئاژانس”ی وت: “لە ساڵی 2005دا بە فەرمانێك لە لایەن پارتییەوە ئەوانەی لە مەكتەبی ڕێكخستنی پێشمەرگە ئەندام بوون، كە بە هەزاران كەس بوون، پلەی ئەندامێتییان بۆ پلەی سەربازی گۆڕدرا، بەمەش ئێمە وەك كەسێكی حزبی ڕاستەوخۆ پلەی سەربازیمان وەرگرت، بەبێ ئەوەی خولی سەربازی ببینین یان لە كۆلێژێك بخوێنین.”\nوتیشی: “ئێستاش كە وەزعێكی تر هاتووەتە پێشەوە و هاوپەیمانان كار لەسەر ڕێكخستنەوەی وەزارەتی پێشمەرگە دەكەن، بۆیە بڕیارێك بۆ ئەفسەرانی هێزەكانی هەشتا دەرچووە، كە پێویستە ئەوانەی خولی سەربازییان نەبینیوە بۆ ماوەی نۆ مانگ لە زاخۆ خول ببینین، بەو خولانه‌ش بڕوانامەیەكی سەربازی وەردەگرین.”\nهاوكات لیوا قارەمان كەمال جێگری سەرۆكئەركانی وەزارەتی پێشمەرگە بە “ئاژانس”ی ڕاگەیاند: “خولی ئەمجارەی ئەفسەران زیاتر لە كۆلێژی زاخۆیە، ئەوانە ئەو ئەفسەرانەن كە زیاتر سەر بە یەكەی هەشتان، كاتی خۆی كە بوون بە ئەفسەر خولی لەو جۆرەیان نەبینیوە.”


ئەرشیف – پەڕە 278 – basknet.org\nتێكشكانی پڕۆژەی ڕۆژهەڵاتناسی لەدیدی ئەنوەر جوندی\nشۆرش كەمال ئەنوەر جوندی دەڵێت” ئەوەی وایلێكردم گرنگی بە نووسینەكانم بدەم دوو شتی زۆر گرنگ بوو، یەكەمیان ئەو كتێبەی كە پێنج لە ڕۆژهەڵاتناسەكان نووسیویانە دەربارەی ئیسلام بە سەرپەرشتی (هامتلون جەیب) كە زۆر ترسناكەو نەخشەیەكی ڕۆژهەڵاتناسەكانە بۆ ئیحتیواكردنی ئیسلام‌و لەقاڵبدانی دین لەچوارچێوەی عیبادەت‌و نوێژو بیروباوەڕداو جیاكردنەوەی لە كۆمەڵگەو ئابووری‌و سیاسەت تا …\nدوێنێ هەینی بە سەدان موسڵمان لە ئەمریكا وەك ناڕەزایەتییەك لەبەرانبەر بڕیارەكەی ترەمپ نوێژی هەینییان بەرانبەر كۆشكی سپی ئەنجام دا. ئاژانسی “فرانس 24” بڵاویكردەوە، لەسەر بانگهێشتی رێكخراوە ئیسلامییەكانی ئەمریكا بە سەدان موسڵمانی ئەمریكا لە پاركێكی بەرانبەر كۆشكی سپی كۆبونەوەو نوێژی هەینییان ئەنجام دا. گروپێك لە خۆپیشاندەران ئاڵای فەلەستینیان و بەشێكیتریان دروشمیان …\nسبەی لە توركیا مینیگی “قودس هی ئیسلامە” ئەنجام دەدرێت\nبەسەرپەرشتی دەیان دامەزراوەی كۆمەڵگەی مەدەنی، بڕیارە سبەی یەكشەممە رێكەوتی ١٠ی كانوونی یەكەم لە توركیا، بە بەشداری هەزاران كەس میتینگی “قودس هی ئیسلامە” لە ئەستەنبوڵ ساز بكرێت. میتینگەكە بە سەرپەرشتی دەیان دامەزراوی كۆمەڵگەی مەدەنی لە گۆڕەپانی “یەنی كاپی” لە ئەستەنبوڵ ساز دەكرێت و پڕۆتستۆی بڕیارەكەی دۆناڵد ترەمپ سەرۆكی ئەمریكا. چاوەڕوان …\nدوای بڕیارەكەی دۆناڵد ترەمپ سەرۆك ئەمریكا بە ناساندنی قودس وەك پایتەختی ئیسڕائیل، دەیان هەزار كەس لە وڵاتانی عەرەبی و ئیسلامی خۆپیشاندانی ناڕەزایـیان سازكرد. لە شاری ڕامەڵڵا و خەلیل و بێت لەحم و ئەریحا لە كەناری ڕۆژئاوا و لە ناوچە عەرەبیـیەكانی قودسی ڕۆژهەڵات پێكدادان لە نێوان خۆپیشاندەرانی فەڵەستینی و هێزەكانی ئیسرائیل …\nبەڕێوەبەرایەتی كەشناسی و بومەلەرزەزانی هەرێم كەشوهەوای ئەمڕۆ و سبەینێی بڵاوكردەوەو ئاماژەی بۆ ئەوە كرد، ئەمڕۆ لە ناوچە شاخاوییەكان بەفر دەبارێت‌و سبەینێش ئاسمان نیمچە هەور دەبێت. بەپێی پێشبینییەكانی كەشناسی هەرێم، ئەمڕۆ بەرزترین پلەی گەرما لە هەولێر ٩ پلە‌و لە سلێمانی ٨ پلە و لە دهۆك ٧ پلە‌و لە كەركوكیش ١٠ پلە …\nسەعد مەلا عەبدوڵڵا گوڵپی ناوی قودس ئورشەلیم یان قودس، گرنگیەكی زۆری هەیە لە رووی ئاینی‌و ئابوورییەوەو قورسایی ڕۆژهەڵاتی ناوەڕاستە لە زمانی عەرەبی بە چەندین ناوی تر ئەناسرێت وەكو (بیت المقدس، القدس الشریف، وأولی القبلتین) لەلای جولەكەش بە رەسمی پێی دەوترێت ئۆرشەلیم. قودس مێژوویەكی كۆنی هەیەو لە هەندێك سەرچاوە باس لەوە …\nچوار شەمەی داهاتوو رێكخراوی هاریكاری ئیسلامی كۆبوونەوەی نائاسایی دەبەستێت\nتوركیا بانگهێشتی رێكخراوی هاریكاری ئیسلامی دەكات بۆ ئەنجامدانی كۆبوونەوەی لووتكەی نائاسایی سەركردەكان لە رۆژی چوارشەممە ١٣ی كانوونی یەكەم لە ئەستەنبوڵ. ئیبراهیم كاڵن وتەبێژی سەرۆكایەتی كۆماری توركیا لە كۆنگرەیەكی رۆژنامەوانییدا رایگەیاند، لەبەرانبەر بڕیارە هەڵەكەی ئەمریكا، سەرۆك كۆماری توركیا تاكو سەرلەبەیانی ئەمڕۆ لەگەڵ سەرۆك‌و سەرۆكوەزیرانەكانی هەریەك لە مالیزیا، تونس، ئێران، قەتەر، سعوودیە، …\nكاردانەوەی ناساندنی قودس بە پایتەختی ئیسڕائیل\nبەحرەین و كوەیت و عێراق ئاشكرایانكرد، بڕیارەكەی سەرۆكی ئەمەریكا بە دانپێدانانی قودس وەكو پایتەختی ئیسڕائیل پێشێلكاری بڕیارە نێودەوڵەتییەكانە. ماڵپەڕی فەڕمی وەزارەتی دەرەوەی بەحرەین لە راگەیەندراوێدا ئاماژە بۆ ئەوە دەكات، شانشینی بەحرەین دووپاتی دەكاتەوە بڕیارەكەی دۆناڵد ترەمپ سەرۆك كۆماری ئەمەریكا بۆ ناساندنی قودس وەكو پایتەختی ئیسڕائیل هەڕەشە لە هەوڵەكانی ئاشتی دەكات …\nئەمریكا قودسی بە پایتەختی ئیسڕائیل ناساند\nترەمپ لە لێدوانێكیدا لە كۆشكی سپی، ھەڵوێستی نوێی ئەمریكای لەبارەی قودس ئاشكرا كرد. سەرۆكی ئەمریكا رایگەیاند، لە روانگەیەكی نوێیەوە دەڕواننە كێشەكانی نێوان ئیسرائیل و فەڵەستین و راشیگەیاند بە فەرمی شاری قودس وەك پایتەختی ئیسرائیل دەناسێنن. دۆناڵد ترەمپ بە ئاماژەكردن بە یاسای قودس لە ساڵی ١٩٩٥ كە ئەمریكا لەو كاتەوە قودس …\nپەڕە 278 of 355« سەرەتا...250260270«276277278279280\t»\t290300310...کۆتا »


ئەوکەسەی پارە زۆرەکەی لە کۆیە بردبوو دەستگیرکرا – لڤین پرێس\nئەوکەسەی پارە زۆرەکەی لە کۆیە بردبوو دەستگیرکرا\nپۆلیسی كۆیە دەستگیركردنی تۆمەتبارێكی راگەیاند، كە سەدان دەفتەر دۆلاری هاووڵاتییانی ئەو قەزایەی بردبو هەڵهاتبوو.\nعەلی عەبدوڵا، بەڕێوبەری پۆلیسی كۆیە بە ماڵپەری فەرمی یەكێتیی ڕاگەیاند؛ لە لایەن هێزەكانی پۆلیسەوە تۆمەتبار م.(ت-ح)دەستگیر كراوە، كە لە ماوەی ڕابردوودا سەدان دەفتەر دۆلاری هاوڵاتییانی شاری كۆیەی بردوەو هەڵاتووە.\nوتیشی، دوای كردنەوەی پەڕاوی لێكۆڵینەوە لەسەر ئەو دۆسیەیە لە دادگای بەرایی كۆیە، بەدواداچونەكانیان بۆ دەستگیركردنی ئەو تۆمەتبارە دەستیپێكردووە، پشبەست بە زانیاری وردی هەواڵگری توانرا ئەو تۆمەتبارە لە(سەرتەكی بەمۆ) سەرسنور دەستگیر بكرێت.\nئاماژەی بەوەشكردوە، دۆسیەی ناوبراو لە دادگای بەرایی كۆییە و لە چەند كاتژمێری داهاتوودا دەگەیەنرێتەوە شاری كۆیە، هەر ئەمشەویش كۆنگرەیەكی ڕۆژنامەوانیدا بۆ كەناڵەكانی ڕاگەیاندن زانیاری ورد لەو بارەیەوە دەخەنەڕوو.\nسێ موشەک ئاراستەی ناوچەی سەوز لە بەغداد کران


لە پەراوێزی لۆگۆی سلێمانی وەك شاری ئەدەبیی یونسكۆ\n- ئایا شار تەنها چەند جادەو بازاڕ و پارك و بینایەكە یاخود پێكهاتەیەكە لە ڕەنگ، رۆحیەت، بیركردنەوەی مرۆڤەكانی شار، ستایلی شارەكە، مێژووی شارەكە؟\n- شار جگە لەوەی شوێنیك بێت بۆ نیشتەجێبوون چۆن ئەبێتە خاوەن ناسنامە و شوناس؟\n- چین ئەو هۆكارانەی ناسنامەی شارێك وا لێ دەكات وەك براندێك دەربكەوێت؟\n- ئایا شارەكانی ئێمە شوناسیان ڕوونە و دەتوانرێ وەك لەوحەیەكی هونەری ئیلهامیان لێ وەربگێرێت یاخود ئامرازەكانی براندبوونیان هەیە؟\nبۆ ئەوەی پەیوەندی نێوان شار و براند پێكەوە ببەستینەوە، ئەبێت خەسڵەتەكانی ئەو شارە شیبكەینەوە، لە خوارەوە باسێكی كورت لەسەر شار ئەكەین.\nچەند پێوەرێكی باو هەیە بۆ پێناسە و ناساندنی شار، وەك: پێوەری ژمارەی دانیشتوان، پێوەری كۆمەڵناسی شار، پێوەری ئابوورییانەی شار، یاخود پێوەری فەلسەفەیی بۆ شار، پێوەری ڕۆشنیری و دواجاریش پێوەری شارسازییانەی شار.\nئێمە ئیشمان بە سێ پێوەریانە بۆ ئەوەی بیبەستینەوە بە بابەتەكەمانەوە:\nیەكەم: پێوەری كۆمەڵناسی\nتێگەیشتن لەلایەنی كۆمەڵناسییانەی شار بێ تێگەیشتن لە مرۆڤەكانی ناو شارەكە، تێگەیشتنێكی ناڕوونە. مرۆڤ وەك چۆن كائینێكی زیندووەو خاوەن كۆمەڵیك خەسڵەت و بیركردنەوەو ڕەفتارە، شاریش بە هەمان شێوە لە خەسڵەتەكانی مرۆڤەكانی شار پێكدێت، دواجاریش ئەو خەسڵەت و بیركردنەوانەی شارنشینانە كە كلتورێك بۆ شارەكە دادەڕێژن، كەواتە شار ئاوێنەی كلتوور و خەسڵەتەكانی شارنشینانەكانێتی.\nدووەم: پێوەری فەلسەفی\nلە یۆنانی كۆندا پێوەر بۆ شار رۆشنبیری و فەلسەفە بوو. بە پلەبەندییەكی مێژوویی و فەلسەفیی و كۆمەڵایەتی شار لە یۆنان درووستبووە، لە یۆنانی كۆندا شار خۆی بوونی هەیە و خۆی فۆرمی شاری دروستكردووە بۆ پاراستنی فەزا سیاسی و جوگرافی و كۆمەڵایەتییەكەی. كەواتە پێشتر شار و شارنشینەكانی چ فۆرمێكی رۆشنبیری و فەلسەفی هەبووە، هەر ئەوەش بووەتە ناسنامەی گشتی سیاسی و كۆمەڵایەتی و دەسەڵاتی شارەكە.\nلە دونیای مۆدێرندا، شار پێناسەیەكی چڕ و هەمەلایەن و لێكئاڵاوی هەیە، شاری مۆدێرن شارێكە تژییە لە بەریەكەوتن و ململانێی نێوان چین و گروپ و بیركردنەوەی جیاوازەكانی شارەكە و هەر ئەم ململانێیە فۆرمی شار پێكدەهێنێت، كەواتە فۆرمی شاری مۆدێرن چڕ و لێكئاڵاوەو شوناس و ناسنامەیەكی گشتگیری هەیە.\nسێهەم: پێوەری ڕۆشنبیری\nشار كەرەستەیەكی بیناسازی نییە تاوەكو هاوردە بكرێ و شاری لێ دروستبكرێ، بەڵكو لەگەشەی مەعریفی و ڕۆشنبیری تاكەكانییەوە فۆرمی شارەكە دادەڕێژێ. واتە بیركردنەوە و دونیابینی و فەرهەنگی و كلتووری شارنشینەكانێتی فۆرمی گشتی شار دروست دەكات لەڕووی هونەری و كلتوری و بیناسازی و مۆزیك و ڕەنگ و شكڵیەتی شارەكەوە.\nئەبێت شار خەسڵەت و فۆرمەكانی ئەوەندە ڕوون و ئاسان و زیندوو بێت خۆی بۆ خۆی توخم وبنەچەی براند دروست بكات. ئەبێ شار وێنە و شوناشێكی هەبێت كە لە چاو شارانەكانی دیكە جیاواز بێت و خاوەن ڕەنگ و ڕۆحییەتی خۆی بێت.\nسلێمانی وەك شار خاوەن شوناس و فۆرمێكی تایبەتە، هەرچەندە لە چەند لایەنەوە فۆڕمی ئەم شارە كەموكورتی هەیە و هێشتاش بنەچەكانی دروستكردنی فۆڕمی گشتی شار لە ڕوانگەكانی (ڕەنگ، شێوە، شكڵ، ڕۆحییەت) نا یەكانگیرە. دوای ڕاپەڕینیش شوناس و فۆرمی مێژوویی ئەم شارە بەتەواوەتی تێكدراو شكڵی گشتی شار شێوێندرا. سلێمانی دوای ڕاپەڕین وەك شارێك دروست نەبووە كە فۆرمە كۆنەكەی خۆی پێشبخات و سوود لە شكڵییەتی مێژوویی خۆی (تەلارسازیی، شارسازیی، فەرهەنگیی) هاوتەریب لەگەڵ گەشەی گشتی كایەكانی دیكەوە خۆی پێشبخات. ئەم شارە نە توانرا سوود لە بنچینە و ئیلمیێنتە مێژووییەكان بگێرێت و نە توانراش ئیلمێنتێكی نوێی بۆ دروستبكرێ. ئێستا سلێمانی هیچ نییە جگە لە كۆمەڵێك بینای شێواو و بێ ڕۆح و فەرهەنگێكی پەرت پەرتبوو.\nسەیر نییە بۆ من كە ئەم لۆگەیە بۆ سلێمانی هەڵبژێردراوە، قسەم لەسەر ئاستی هونەرمەندەكە و ئەوانەش نییە كە هەڵیان بژاردوە چونكە دیارن كە نزمن. بۆ ئەوەی فۆڕمی گشتی ئەم شارە ڕوون بێتەوە پێویستە هونەرمەندان و مێژوونوسان و ڕۆشنبیران و تەلارسازان و دیزاینەرانی ئەم شارە لێكۆڵینەوەیەكی هەمە لایەنە بكەن، فۆرم و بنەچەكانی شوناسی گشتی شار لە هەموو لایەنەكانەوە ڕوونتر بكەنەوە.


پەروەردەی مەخموور ئاگادارییەکی لەبارەی دەوامی قوتابخانەکان بڵاو کردەوە - اخبار العراق\nاخبار العراق » كوردى » پەروەردەی مەخموور ئاگادارییەکی لەبارەی دەوامی قوتابخانەکان بڵاو کردەوە\nپەروەردەی مەخموور ئاگادارییەکی لەبارەی دەوامی قوتابخانەکان بڵاو کردەوە\nبەرێوەبەرایەتی پەروەردەی مەخموور، لەبارەی دەوامی قوتابخانەکانەوە ئاگادارییەکی بڵاو کردەوە.\nئەمڕۆ شەممە 8/12/2018، بەرێوەبەرایەتی پەروەردەی مەخموور لە ڕاگەیاندراوێکدا کە وێنەیەکی بە (باسنوز) گەیشتووە، تێیدا سەرجەم بەڕێوەبەری قوتابخانەکانی سنووری بەڕێوەبەرایەتییەکەیان ئاگادار دەکاتەوە، لەبەر زۆری ڕێژەی بارانبارین هەموو ئەو گوندانەی ڕێگاکانیان مەترسی هەیە سەرپشکن بۆ دەوام نەکردن.\nپەروەردەمەخمور لە ئاگادارییەکەیدا ڕوونیشی کردووەتەوە، بەڕێوەبەرەکان دەتوانن ئاگاداری مامۆستاکان و قوتابیان بکەنەوە کە دەوام ناکرێت و بیکەنە پشوو، بۆ سەلامەتی گیانی قوتابیان و مامۆستایان، لەرۆژانی داهاتوو مامۆستایان قەرەبووی وانە فەوتاوەکان بکەنەوە.\nئەوەش خراوەتە ڕوو، لەهەر ئەگەرێکی لەم شێوەیە بەڕێوەبەری قوتابخانە دەبێت بەڕیوەبەڕایەتی پەروەردەی مەخموور ئاگادار بکاتەوە .


پلان و ستراتیژیه‌تی دارایی پاریس سان جێرمان بۆ ڕوبه‌ڕوبونه‌وه‌ی یاسای یاری دارایی خاوێن – یاریگا سپۆرت\nHome/هه‌واڵه‌كان/پلان و ستراتیژیه‌تی دارایی پاریس سان جێرمان بۆ ڕوبه‌ڕوبونه‌وه‌ی یاسای یاری دارایی خاوێن\nپلان و ستراتیژیه‌تی دارایی پاریس سان جێرمان بۆ ڕوبه‌ڕوبونه‌وه‌ی یاسای یاری دارایی خاوێن\nکامه‌ران پاڵانی 2017/09/16\nنووسینی: رۆژنامه‌نووسی وه‌رزشی (رۆین ئوریا) … وه‌رگێڕانی: كامه‌ران پاڵانی\nئه‌گه‌ر بێت و بسه‌لمێنرێت كه پاریس و قه‌ته‌ریه‌كان یاسای یاری دارایی خاوێنیان شكاندووه، ئه‌وا تووشی سزای زۆر ده‌بنه‌وه، سزای دارایی، ئه‌نجام نه‌دانی مۆركردنی بۆند، ره‌نگه دوورخستنه‌وه له چامپیۆنزلیگ، پێده‌چێته سزاكه بگاته ڕێگه‌نه‌دان به به‌شداریكردن له چامپیۆنزلیگ، كه بڕیارێكی زۆر دوره، به‌ڵام ئه‌سته‌م نییه!\nبه ڕای من (رۆبن ئوریا) پاریس سان جێرمان یاسای دارایی خاوێنی نه‌شكاندووه به مۆركردنی بۆند له‌گه‌ڵ نه‌یمار به بڕی (222) ملیۆن یۆرۆ و مباپی به بڕی (180) ملیۆن یۆرۆ، به‌ڵام به ڕای وێفا خه‌رجكردنی ئه‌م بڕه پاره‌یه له یه‌ك مێركاتۆدا ئه‌وه ده‌گه‌یه‌نێت كه یانه‌كه له لایه‌ن وڵاتێكه‌وه پاڵپشتی ده‌كرێت، نه‌ك یانه‌یه‌كی ئاسایی وه‌ك یانه‌كانی تری ئه‌وروپا، هه‌ربۆیه یاسای یاری دارایی خاوێن ده‌شكێنێت.\nوێفا لێكۆڵینه‌وه له‌گه‌ڵ پاریس سان جێرمان ده‌كات به ئه‌گه‌ری ئه‌وه‌ی كه یاسای یاری دارایی خاوێنیان شكاندووه، به‌ڵام یه‌كێتی تۆپی پێی ئیسپانیا شكاتی یانه‌كه ده‌كات له‌به‌رئه‌وه‌ی پاره‌ی بۆنده‌كان له سه‌رچاوه‌ی وه‌رزشی نادات، به واتای ئه‌وه‌ی داهاته‌كانی پاریس سان جێرمان 100% وه‌رزشی نییه، ئه‌مه‌ش پێچه‌وانه‌ی گیانی وه‌رزشیه، كێبركێی پاكی وه‌رزشیانه‌ی نێوان یانه‌كان ده‌شكێنێت.\nوێفا سه‌رجه‌م بۆنده‌كانی یانه‌كه بۆ سێ وه‌رزی (2015-2016) و (2016-2017) و (2017-2018) دیراسه ده‌كات، بۆ ئه‌وه‌ی بۆیان ده‌ربكه‌وێت ئایا یانه فه‌ره‌نسیه‌كه ڕێزی گرتووه له یاسای یاری دارایی خاوێن یاخود نا، پاشان وێفا بڕیارده‌دات ئایا ئازادانه و بێ مه‌رج به‌شداری مێركاتۆی داهاتوو ده‌كه‌ن یان به مه‌رج به‌شداری ده‌كه‌ن، ئه‌گه‌ر بسه‌لمێنرێت كه پاریسیه‌كان یاسای دارایی خاوێنیان شكاندووه ئه‌وا سڕیان ده‌كه‌ن له بازاڕی گواستنه‌وه‌دا، به‌ڵام به‌هیچ شێوه‌یه‌ك ناتوانن هه‌ردوو بۆندی نه‌یمار و مباپی ره‌ت بكه‌نه‌وه.\nله‌م وێنه‌یه‌ی خواره‌وه‌دا داهاتی یانه‌ی پاریس سان جێرمان له ساڵی 2016 ڕوونكراوه‌ته‌وه\nمیزانیه‌ی پاریس سان جێرمان بۆ ساڵی 2016: 520 ملیۆن یۆرۆ.\nپله‌ی شه‌شه‌م له ریزبه‌ندی پرداهاترین یانه‌ی ئه‌وروپی\n92 ملیۆن یۆرۆ له فرۆشتنی بلیتی یاریه‌كان\n123.1 ملیۆن یۆرۆ له مافی گواستنه‌وه‌ی یاریه‌كان\n305.3 ملیۆن یۆرۆ له بازاركردن و فرۆشتنی كاڵا وه‌رزشیه‌كانی (درێس، پێڵاو، ملپێچ، … هتد).\nهه‌نگاوه‌كانی به‌رزكردنه‌وه‌ی داهاتی یانه‌ی پاریس سان جێرمان\n1- به‌رزكردنه‌وه‌ی داهاتی فرۆشتنی بلیتی یاریه‌كان له 18% بۆ 20%.\n2- زبادكردنی بۆندی كۆمپانیای نایك له 25 ملیۆن یۆرۆوه بۆ 50 ملیۆن یۆرۆ بۆ هه‌ر ساڵێك له 2018.\n3- زیادكردنی بۆندی كۆمپانیای (Fly Emirates) سپۆنسه‌ری درێس له 28 ملیۆن یۆرۆی ساڵانه‌وه بۆ 45 ملیۆن یۆرۆی ساڵانه له وه‌رزی 2018-2019 به‌دواوه.\n4- فرۆشتنی زیاتری درێسی نه‌یمار و مباپی و به‌ده‌ستخستی 40% له پاره‌ی فرۆشی درێسه‌كانیان.\n5- به‌هۆی نه‌یماره‌وه ڕێژه‌ی بینه‌ری یاریه‌كانی خولی فه‌ره‌نسی به گشتی و پاریس سان جێرمان به تایبه‌تی زیادی كردووه، هه‌ربۆیه یانه پاریسیه‌كه به سوودوه‌رگرتن له‌م ده‌رفه‌ته له ئێستادا له گفتوگۆدان له‌گه‌ڵ لایه‌نی گوێزه‌ره‌وه‌ی خولی فه‌ره‌نسی، ده‌یانه‌وێت داهاتی گواستنه‌وه‌ی یاریه‌كان له 123 ملیۆن یۆرۆوه به‌رزبكه‌نه‌وه بۆ 150 ملیۆن یۆرۆ بۆ هه‌ر ساڵێك.\n6- به پشت به‌ستن به ناوبانگی یاریزانانی به چشه‌تی نه‌یمار و مباپی و دیماریا و كاڤانی و ڤێراتی، ده‌یانه‌وێت داهاتی فرۆشتنی شتومه‌كی یاریزانان له 68 ملیۆن یۆرۆ زیاتر بكه‌ن.\n7- ده‌ربازبوون له مووچه‌ی به‌رزی یاریزانانی به چه‌شنی (سێرجی ئۆری، بلێس ماتویدی، خیسی، كریچۆڤیاك) به ده‌ستبه‌رداربوونیان له ڕێگه‌ی خواستن یان فرۆشتنی یه‌كجاری له مێركاتۆی هاوینه، هه‌روه‌ها پلانی فرۆشتنی (دیماریا و لۆكاس مۆرا) له مێركاتۆی زستانه‌دا، ئه‌م كاره‌ش خه‌رجیه‌كی باش بۆ یانه‌كه ده‌گه‌ڕێنێته‌وه.\n8- بۆ ڕاكێشانی سه‌رنجی به‌رپرسانی وێفا بۆ لای خۆی، پاریس سان جێرمان ده‌یه‌وێت 15 یاریگای جیاواز دروست بكات، له‌گه‌ڵ ئوتێلی گه‌وره و پرۆژه‌ی وه‌رزشی به بڕی 250 ملیۆن یۆرۆ (دروستكردنی یاریگا و ئوتێل و بینای وه‌رزشی له‌سه‌ر خه‌رجی یانه هه‌ژمار ناكرێت) تاكو ساڵی 2020.\nهه‌ربۆیه زۆربه‌ی چاودێرانی وه‌رزشی وای ده‌بینن كه پاریس سان جێرمان هه‌ڕه‌شه نییه له‌سه‌ر تۆپی پێ،به ڕای من (رۆبن ئوریا) پاریس به ستراتیژیه‌ت كارده‌كات نه‌ك هه‌ره‌مه‌كیانه، ئه‌وه‌ی ده‌یبنین ته‌نها سه‌ره‌تایه‌كی پرۆژه گه‌وره‌كه‌ی ناسر خلێفی سه‌رۆكی یانه‌كه‌یه.\nپاریس سان جێرمان یاسای یاری دارایی خاوێن.


یا خۆت ده‌كوژی یان گۆرانی ده‌چڕی – كولتور مه‌گه‌زین\nیا خۆت ده‌كوژی یان گۆرانی ده‌چڕی\nشیعری ژنانی په‌شتۆنی – لاندای- له عه‌ره‌بییه‌وه؛ نه‌ژاد عه‌زیز سورمێ\nBy نه‌ژاد عه‌زیز سورمێ\t Last updated حوزەیران 27, 2020\nكیژێكی په‌شتونی - ئه‌فغانستان\nیا خۆت ده‌كوژی، یان گۆرانی ده‌چڕی\n( جارێكی دی – لاندای- ژنانی ئەفغانستان )(*)\nله عه‌ره‌بییه‌وه؛  نه‌ژاد عزیز سورمێ\nهەستی ژنان تایبەتایەتی خۆی هەیە ، ژنان چەندی دەرگای ئازادیان لێ دابخرێ، هەوڵ دەده‌ن لە ناوەوە ، لە ناخیاندا قەرەبووی بكه‌نه‌وه. ئەم شیعرانەی ژنانی ئەفغانستان نموونەی زیندوون لەم ڕاستەدا كە بە ( لاندای) ناسراون. به‌مانای ئه‌مانه ئەو شیعرە بێ خاوه‌نانەن، كه مەحرومییەتی ئافرەتانی ئەفغانستان بەوپەڕی ئازایه‌تیه‌وه دەردەبڕن. زایەڵەی دەنگە كپكراوەكان و ڕەنگە نەدیتراوەكانی ژنانی پشتۆنن لە بەرابەر پیاوسالاری و ستەمكاریی و تاریكپەرستایەتی كە هەموو سنوورێكیان تێپەڕاندوە..\n(لاندای) لە كۆپلەی گۆرانی دەچن ، ڕەنگە هەندێكیان سەروا ، تەنانەت كێشیشیان نەبێ ، بەڵام ئاهەنگێكی دڵنشین و باڵكێش و سەرنجڕاكێشیان لە ناوەوەدا هەیە. گووتم؛ بێ خاوه‌ن ئەوە لەوە ڕاهاتووە كە ئەم چەشنە شیعرانە خاوه‌نێكی دیاریان نییه، لێ ئەوەی تایبەتایەتی پێ بەخشیون تەنیا ژنان دەیچڕن و وەك لە هەندێ سەرچاوە باسی دەكرێ ئەم ستایلە بۆ پیاوان بە (عەیبە !) دەبینرێ! لەو شیعرانە تێیاندایه لە بەیتە فۆڵكلۆرییەكانی كورد دەچن، بەتایبەتی ئەو بەیتانەی ڕاشكاوانە دیمەنی ئیرۆتیكایان لێ بەدەردەكەوێ. لەبنەڕەتیشدا (لاندای) لە نێوان نۆبڕگە و سیازده بڕگە دایە ، هاواری ژنانی پشتۆنییە لە ئەفغانستان كە بەنهێنی وەك ئاگری ناو پووش بڵاودەبنەوە، ئەو ژنانەی هەمیشە خەون بە گەڕانەوە بۆ دێهاتە شاخاوی و كانییە زوڵاڵەكانییان دەبینن. ئەوان كە لە ژێر دەسەڵاتێكی كۆنەخواز و تاریكدا وەك كۆیلە لە زیندانی ماڵەوە پەستراون ، یا دەبێ خۆیان بكوژن یان گۆرانی بچڕن .\nوه‌رگێڕ ؛ نه‌ژادی عه‌زیز سورمێ\nگەر خۆشەویستەكەم مرد\nبا من ببم بە كفنی\nبەم جۆرە پێكەوە\nهاوسەرگیریی لەگەڵ خۆڵەمێشدا دەكەین .\nلە كابوول بەشەڕێ\nدەم و جەستەم بە پاكی دەهێڵمەوە .\nئەی خاك !\nلاوان هەڵدەلووشی و\nدەست دە تفەنگێ و بمكوژە !\nهەرگیز واز لە خۆشەویستەكەم ناهێنم .\nماڵی وێران كردم ..\nئەوەی مەرگی هێنامە پێش .\nگوڵێكم لە دەستە سیس دەبێ\nلەم خاكە غەریبەدا بیدەم بە كێ ؟\nئەی خودای مەزنی نەفیكراوان\nبەسەر ئەم گرده\nڕەق و ڕووتەنانەوە ؟\nبە چیایان لێك دوورین\nتەنیا چۆلەكە پەیامهێنەرمانن\nجریوەیان ڕێنیشاندەر .\nهەمیشە بەسەر سنگمەوە بی\nلە باوەشی تاریكی زەوی دا بی .\nئامێزم بە توندی تێوەرمەهێنە !\nنهێنیمان دەدركێنێ  .\nتا وەختی شەڕ\nدەستی خۆشەویستەكەمم دەگرت .\nلە قووڵایی دڵمدا هەڵت ناوە .\nبێ ئەوەی تینوویەتیت بشكێ\nگێلە سواری پشتی خۆتم بكە ..\nڕەدووت كەوم .\nكەڵەشێری نەفرەت لێكراو\nلێ من بەو پۆشاكەی\nبۆنی دۆستمی لێ دێ  .\nدڵی من بەدبەختی دەناسێ\nهەرگیز ناتەقێ  .\nخۆشەویستم دەستی لە گەردن كردم\nبەڵام چركەیەك چییە\nهه‌نگاوێك بێ گەردانە ناوێم .\nوەرە خۆت لێ بسووم\nپێش سپێدە گیان دەسپێرێ  .\nخەونم بە شتێكەوە بینی ، بووە\nخۆت باوێ سەر پێخەفەكەم\nلە هیچ مەترسە\n(گولە) لێرەیە چاكی دەكاتەوە .\nخۆشەویستم پەلە بكە !\nدەست بەسەرئەشكەوتەكەدا بگرە\nگرەوم لەگەڵ كچانی گوند\nلەسەر كردووی .\nمەهێڵە ژنێك لە مەنفادا بمرێ\nلە دوا هەناسەدا\nتەنیا بیر لە زێدی خۆی دەكاتەوە .\nمن بۆ هیچ دەست نادەم\nوایان لێ كردم عاشق بم .\nلە باوەشتدا تێكم مەشكێنە !\nبە ئێشێكی نەرمەوە دەلەرزن .\nئەوەتا گەورەم دیسان لێرەیە ..\nشەوی درێژی خەمبارت\nلێرە .. دەنوێ  .\nكە دێیە لامان خۆشەویستم\nگولەی پیس تووڕە دەبێ\nمن لە درزی دەرگاوە\nدەممت ده‌ده‌مێ .\nكیژێكی په‌شتونی – ئه‌فغانستان\nمن دڵداری دەكەم\nدڵداری دەكەم و\nنكۆڵی لێ ناكەم\nتەنانەت ئەگەر هەموو خاڵەكانیشم\nبە چەقۆ هەڵكەنن.\nدەمم هی تۆیە\nشەكر نییە بتوێتەوە .\nكە شمشێر دەوەشێنرێن و\nهەزار چەخماخە دەپڕژێنن\nبانیژە تاریكە و\nخرینگەی بازنەكانم خۆشەویستم\nگەسك دەدەم .\nلە تۆز و گەردت زیاتر دەست ناكەوێ\nمن لای ئەوانە داواكراوم\nشەونخۆنیم لەگەڵ دەگرن .\nدەستی مێردێكی پیر ناگرم.\nخۆشەویستم خێراكە !\nدەمەوێ لێوەكانمت پێ ببەخشم\nنەبادا بتبا .\nئەی بەهار !\nدار هەنار گوڵی دەركردووە\nبۆ خۆشەویستی دوورم هەڵدەگرم .\nبە دەوری ڕانە مەخمەرییەكانم\nداوەتی ماڵێمان بكرێ\nتا لێوی تەڕی خۆمی بدەمێ  .\nگەر نەتدەزانی دڵداری بكەی\nبۆ بێدار كردەوە ؟\nنیوە شەو داهات\nتۆ هێشتا نەهاتووی\nپێخەفم گڕیان گرتووە\nمرۆڤێک لە بیری دەچێ بژی\nئیلول 18, 2020\nوەرە خۆشەویستم خێراكە !\nئەسپە بژ زەردەكەی دڵم تێركە\nجڵەو ماندووی كردووە .\nخوا هەموو چەشەیەكت لە سەفەرێ\nلێ حەرام كا\nبەجێت هێشتم و\nمەحروومت كردم لە چەشە .\nجوانم و لە تەكتدام\nباوەشت بۆ دەكەمەوە و\nتۆیش وەك ترسنۆكان\nخۆشەویستییەكی نوێ دەچنن\nمنیش خەرقەی حەزێكی كۆن\nپینە دەكەم .\nخۆت بكە بە سواڵكەر\nخۆت بكە بە گێل و\nڕێ لە دیندارێكی وێڵ بگرێ  .\nوەرە ماچم كە !\nگوێ بە هیچ مەترسییەك مەدە ..\nئەوانە كێن ؟\nگەر گەرمایی باوەشی منت دەوێ\nسەری خۆی بپارێزێ\nئامێز لە تۆز و خۆڵ وەردێنێ\nنەك خۆشەویستی .\nئەگەر دۆستێكی پیر بگری\nبە كێشانی نەخشەی پڕۆژان\nبە كەڵ دەبێ  .\nهەیە سوێی دەبێتەوە\nچركەیەك بمبینێ  ..\nهەیشە لەسەر جێ بەرم دەداتەوە\nبە بیانووی ئەوەی خەوی دێ  .\nبە خەندەیەكم سەرخۆش دەبی\nداخۆ ئەگەر دەممت بدەمێ\nچیت لێ دێ ؟\nكەڵەشێر بانگت دواخە !\nمن ئەوەتا تازه\nچوومەتە ئامێزی خۆشەویستەكەم .\nهەموو خاڵەكانم یەك یەك ماچ كە !\nقەدەر مێردێكی مناڵی پێ بەخشیم\nمناڵێك چاوم لێی بێ\nكە گەورە و بەهێز دەبێ\nمن پیر و كەنەفت دەبم .\nژنانی ئه‌فغان و به نیقابكردنیان\nئەی ئادەمیزادە دڵڕەقەكان !\nڕامدەكێشێتە سەر پێخەفەكەی\nشەوێكی تاریكی دیم پێ ببەخشە\nلەسەر پەنجەی پێیەكانم\nچوون ناچار كراوم\nبچمە سەر جێیەك ڕقم لێیەتی .\nلە باڵ خۆشەویستەكەم بووم\nوەك خرینگەی ئاڵتون\nخۆشەویستم لێم نزیك بەوە !\nمن ڕاتدەكێشمە باوەشم .\nوەرە ماچم كە .. باكت نەبێ !\nگەر كوشتیانی گرینگ نییە\nهەمیشە لە پێناوی حەزێكی جوان\nشەهید دەبن .\nبە زامی تفەنگێكی دۆزەخییەوە\nبرینەكانت تیمار دەكەم و\nلێوەكانمت دەدەمێ  .\nخۆشەویستم ، چیاكان\nببە بە مریدی باوكم\nمنیش ژیانت فێردەكەم .\nپرچم كرد بە كەزی\nبەڵام كرانەوە ..\nخۆشەویستم كە ئێستا لە سەفەرێیە\nمەترسییەكی هاتووەتە پێش\nخوایه بیپارێزی !\nكە بە نیگایەكی مەست لێت دەڕوانم\nلە چركەیەكدا دەبیتە خۆڵەمێش .\nبە خەندەیەكم سەرخۆش بووی\nگەر لێوەكانمت بدەمێ\nپرچی سەر هەنیەم لادە و\nخاڵی درەوشاوەم ماچ كە !\nخودایە چیم لێ دەكەی !؟\nهی دی گوڵی پشكووتوون\nبە چرۆیی هێشتووەتەوە .\nدوێنێ شەو نەهات\nبەدرێژایی شەو بە تەنێ بووم\nدەمەوێ لە ئامێزی بگرم\nلێ لە وڵاتی مندا\nدژمناندا ون كردووە .\nخودایە دەتوانی هەر لە ئێستاوە\nنامەوێ سیمای ئەوانی دی ببینم .\nلە دووان كامیان هەڵبژێرم ؟\nپێكەوە دێنە ماڵم .\n(گولەی پیس) هیچ ناكا\nئێواران كە سكی پڕ دەكا ، ڕادەكشێ\nچۆن بەو مانگەشەوە هاتی\nتۆ وەك دار چنار بڵندی\nلە كوێندەرێت بشارمەوە .\nمن ڕووەكی لاولاوی خاوم\nگەنجییەتیم بێهوودە چوو !\nبووم بە بكوژیش !\nمنت فرۆشتە پیاوێكی پیر\nخوا ماڵت كاول كا\nخۆ من كچی تۆ بووم .\nخوشكان كە پێكەوە دادەنیشن\nهەمیشە ستایشی براكانیان دەكەن\nبراكان كە پێكەوە دەبن\nخوشكیان دەفرۆشنە ئەوانی دی .\nخوا تاڵیبان و شەڕەكانییان لەناو با\nكە ژنانی ئەفغانستانیان\nكردە بێوەژن و لەشفرۆش .\nخوا كۆشكی سپی بڕوخێنێ\nئەو پیاوە لە بێن بەرێ\nموشەكی ئاراستەكراوی نارد\nوڵاتەكەم بسووتێنێ  .\nبە ئۆتۆمبێلە گوللەنەبڕەكەت مەنازە !\nبۆمبای ئاراستەكراوی من\nپارچە پارچەی دەكا .\nدەستت باوێ ناو كراسەكەم\nیاری بەو هەنارە سوورەی بكە\nلە هەناری قەندەهارێ (*)\n(*) ماوەیەك لەمەوبەر (20) پارچەی دیكەم لەم شیعرانە بە پێشەكییەكی كورتەوە بڵاوكردەوە بەم هەشتا و ئەوەندەی ئێرە دەگاتە ئەوەی لە سەت پارچە تێبپەڕێ ، كە لە سەرچاوەی جیاجیاوە كراون بە كوردی – به نموونە سەیری ئەم سەرچاوانەی خوارەوە بكە:\nشاكرۆ، شای ده‌نگبێژان\nزایەڵەی شەوەزەنگی ئادەم دوای شەوە\nبه‌ناو خه‌یاڵدا تێده‌په‌ڕم


د.پشدەر عبداللە؛ چۆن منداڵەكانمان لە توشبوون بە سكچوون و ڕشانەوە بپارێزین - تۆڕی میدیایی خەڵک\nپزیشكێكی پسپۆڕی نەخۆشیەكانی منداڵان و گەشەی منداڵان ڕایدەگەیەنێت ، چەند ڕێگایەك هەیە بۆ ئەوەی منداڵەكانمان بپارێزین لە توشبوون بە سكچوون و ڕشانەوە.\nد.پشدەر عەبدووڵا ئیسماعیل، پزیشكی پسپۆڕی نەخۆشیەكانی منداڵان و گەشەی منداڵان بڵاویكردەوە، بە هەشت هەنگاو منداڵەكانمان دەپارێزین لە توشبوون بە سكچوون و ڕشانەوە، یەكێك لەو ڕێگایانە ئەوەیە، كە پێویستە ئاو بكوڵێنرێت و پاش سار بوونەوە بەكار بهێنرێت .\nڕاشیگەیاندووە، بۆ ئەوەی منداڵەكانمان توشی سكچوون نەبن، دەبێت خواردنەكانیان لەنێو بەفرگر هەڵبگریرێت و هەروەها سەوزە ومیوە پێش خواردن جوان بشۆرێتەوە.\n22 ئاب 2021 2.15 pm\nخەڵك- بەڕێوەبەرایەتی گشتی تەندروستی سلێمانی ڕایدەگەیەنێت، ئەو هاووڵاتیانەی ڕوویان لە بنكەی شەهید تاهیر عەلی…


رۆژی روداوه‌كه‌ی 11 سێبته‌مبه‌ر\nدوو ھێرشی تیرۆرستی دوا به دوای یه‌ك كه له رۆژی سێ‌شه‌ممه رێكه‌وتی 11ی ئه‌یلوولی 2001 له‌لایه‌ن رێكخراوی ئه‌لقاعیده له‌خاكی ویلایه‌ته یه‌كگرتووه‌كانی ئه‌مریكا روویاندا، ئاڕاسته‌ی چوار فڕۆكه‌ی مه‌ده‌نی بازرگانی گۆڕان و ئاڕاسته‌كران به ئامانجی دیاریكراو كه سیانیان سه‌ركه‌وتبوو له‌پێكانی ئامانجه‌كانیاندا، و ئامانجه‌كانیش تاوه‌ری بازرگانی نێوده‌وڵه‌تی بوو له‌منھاتن و باره‌گای وه‌زاره‌تی به‌رگری ئه‌مریكا (پنتاگۆن).\nله كاتێكدا وێنه‌ی ئه‌و فڕۆكه‌یه نه‌گیرابوو كه ئه‌مریكا بانگه‌شه‌ی ئه‌كرد خستویه‌تیه خواره‌وه و وێنه‌ی بازنه‌یه‌كی ھه‌ڵكه‌نراوی رۆكێتێكی نه‌زانراو نیشاندراو تێكشكێنه‌ره‌كه‌ی نه‌دۆزرایه‌وه، به‌ڵام وڵاته یه‌كگرتووه‌كان رایگه‌یاند كه ئه‌و فڕۆكه‌یه له‌رێگه‌یدا بووه بۆ پێكانی كۆشكی سپی له واشنتۆن.\nله‌ئه‌نجامی ئه‌و كرده‌وه تیرۆرستییه‌دا 2973 كه‌س كوژران و 24 كه‌سیش بێسه‌روشوێن بوون، له‌گه‌ڵ ھه‌زاران بریندار و تووشبوو له‌ئه‌نجامی كه‌وتنه‌وه‌ی دوكه‌ڵی ئاگرو ھه‌ڵمه ژاراوییه‌كاندا.\nچه‌ند سه‌عاتێك دوای ھێرشه‌كه، وڵاته یه‌كگرتووه‌كان په‌نجه‌ی تۆمه‌تی خسته سه‌ر رێكخراوی ئه‌لقاعیده‌و سه‌ركرده‌كه‌ی ئوسامه بن لادن.\nبۆ قاعیده تاوانباركرا به ئه‌نجامدانی كرده‌وه‌كه‌ی 11ی سێبته‌مبه‌ر ؟\nھێزه ئه‌مریكییه‌كان رایانگه‌یاند: كه‌شریتێكی ڤیدیۆییان كه ده‌ستكه‌وتوو له ماڵێكی وێرانكراوودا له جه‌لال ئاباد له تشرینی دووه‌می 2001 دا ئوسامه بن لادن قسه بۆ خالید كوڕی عه‌وده ده‌كات له‌سه‌ر جێبه‌جێكردنی ھێرشێكی له‌و شێوه‌یه بۆ سه‌ر باڵه‌خانه‌ی بازرگانی ده‌كات له ئه‌مریكا.\nهێرش كرایه سه‌ر عیراق\nپاشان له‌جه‌گی دژی تیرۆردا پلانه‌كه له‌تاڵیبانه‌وه گۆڕدرا بۆ عیراق و ئه‌وه‌ش به‌هۆكاری ئه‌وه‌ی كه رژێمی به‌عسی ئه‌و سه‌رده‌مه‌ی عیراق هاوكاریی تیرۆری كردوه‌و ئه‌وه بوو له‌ساڵی 2003ـدا، ئه‌مریكا و هاوپه‌یمانانی هێرشیان كرده سه‌ر عیراق و كۆتاییان به ده‌سته‌ڵاتی (سه‌ددام حوسێن) هێنا.\nقاعیده ئه‌نجامدانی كرده‌وه‌كه‌ی خسته ئه‌ستۆی خۆی\nئوسامه بن لادن له‌ساڵی 2004 و له‌پێش ھه‌ڵبژاردنه‌كانی ئه‌مریكادا له 29ی تشرینی یه‌كه‌می 2004دا ده‌ركه‌وت له‌تۆمارێكی وێنه‌ییدا و به‌رپرسیاری رێكخراوی قاعیده‌ی له‌ھێرشه‌كان راگه‌یاند.\nلێكدانه‌وی روداوه‌كه له‌جیهان\n- ئه‌مریكا و ھاوپه‌یمانه‌كانی به‌كارێكی تیرۆرستییان دانا.\n- سه‌ركرده عه‌ره‌به‌كان به تیرۆرستییان دانا و یاسر عه‌ره‌فات بڕێك له‌خوێنی خۆی به‌خشی به‌برینداره‌كان.\n- زۆربه‌ی موسڵمانان به‌پێی دوایین راپرسییه‌كان به كارێكی تیرۆرستیان دانا.\n-ژماره‌یه‌كی كه‌م له‌موسڵمانان به تێكۆشانیان دانا، و به به‌شێك له‌شه‌ڕی چاكه به‌سه‌ر خراپه‌دا دایاننا، بێگومان له‌و رووداوه‌دا بیروبۆچوونی زۆر جیاواز هه‌یه و هه‌ندێك به‌پیلانی ناو ده‌به‌ن و هه‌ندێكیش ده‌ڵێن كاری تیرۆرستیی بووه.\nلێكۆڵینه‌وه‌یه‌كی ئه‌ندازیاری بۆ كه‌وتنی سێ بورجه‌كه له‌سه‌ر لێكۆڵینه‌وه ره‌سمییه‌كان.. به‌زمانی ئینگلیزی\nراپۆرتێك به‌زمانی ئینگلیزی له‌سه‌ر ته‌قینه‌وه‌كه‌ی ژێر زه‌وی باڵه‌خانه‌كان\nله‌ساڵیادی 11ی سێبته‌مبه‌ردا وه‌زیری ناوخۆی ئه‌ڵمانیا هۆشداری ده‌دات\nهاوكات له‌گه‌ڵ كرده‌وه تیرۆرستیه‌كه‌ی 11ی ئه‌یلولی ئه‌مریكا، رۆژی شه‌ممه 10ی ئه‌یلولی 2016 وه‌زیری ناوخۆی ئه‌ڵمانیا"تۆماس دی میزیر"سه‌باره‌ت به‌به‌رزبونه‌وه‌ی رێژه‌ی ئیسلامییه توندڕه‌وه مه‌ترسیداره‌كان و سه‌رچاوه‌كانی تیرۆر له‌ئه‌ڵمانیا به‌رۆژنامه‌ی"بیڵد"ی ئه‌ڵمانی راگه‌یاند: مه‌به‌ست له‌كه‌سانی مه‌ترسیدار ئه‌وكه‌سانه‌ن كه‌خۆیان به‌ڕاست ده‌زانن و به‌هۆكاری سیاسی و بایه‌خه‌وه تاوان ئه‌نجام ده‌ده‌ن و ژماره‌یان گه‌یشتۆته 520 كه‌س ئه‌مه‌ش ڕێژه‌یه‌كه كه‌پێشتر به‌وشێوه‌یه نه‌بووه.\nوه‌زیری ناوخۆ سه‌باره‌ت به‌به‌رزبونه‌وه‌ی رێژه‌ی ئه‌وكه‌سه مه‌ترسیدارانه به‌پشت به‌ستن به‌وپۆلێنكردنه‌ی هه‌رێمه‌كانی ئه‌ڵمانیا رایگه‌یاند: له‌پاڵ ئه‌و مه‌ترسیدارانه‌دا 360 كه‌س له‌و كه‌سانه‌ن كه‌په‌یوه‌ندیان به ده‌زگا تایبه‌ته مه‌ترسیدارو ناسراوه‌كانه‌وه هه‌یه، یان ئاماده‌ییان هه‌یه پشتگیری لۆجستیكی تیرۆرستان بكه‌ن بۆ ئاماده‌باشی و ئه‌نجامدانی تاوان به‌هۆكاری سیاسی.\nوه‌زیری ناوخۆی ئه‌ڵمانیا هۆشداریشیدا له‌وه‌ی كه‌سه‌رچاوه‌كانی تیرۆر جۆراو جۆره‌و كه‌سانی بیانی تێدایه سه‌ره‌ڕای كه‌سانی ده‌مارگیر له‌ئه‌ڵمانیا.\nوتیشی: تیمی لێدانی بیانی وه‌ك پیلانێك به‌قاچاغ ده‌گه‌یه‌نرێنه ئه‌وروپاو به‌گه‌یشتنیشیان ده‌كه‌ونه ئاماده‌كردنی تاوان به‌بێ ئه‌وه‌ی كه‌س سه‌رنج له‌ویتر بدات وه‌ك ئه‌وه‌ی كه‌له‌پاریس و برۆكسل رویاندا.\nدیمیزیر پێیوایه ئاشكراكردنی تیمی بیانی، ئاشكراكردنی تاوانباره ده‌مارگیره‌كانه كه‌فیكری رادیكاڵی له‌رێگه‌ی پرۆپاگه‌نده‌ی ئیسلامییه‌وه له‌تۆره كۆمه‌ڵایه‌تیه‌كاندا بڵاوده‌كه‌نه‌وه یان له‌رێگه‌ی پڕۆپاگه‌نده‌ی توندوتیژی و رۆحی یه‌كتر قبوڵنه‌كردن وتێكدانی سه‌قامگیری وه‌ك وه‌زیری ناوخۆ ده‌ڵێت، ئه‌مه‌ش بوه‌ته دوو هه‌ڕه‌شه‌ی راسته‌قینه‌و جدی له‌سه‌رمان.\nله‌لایه‌كی تره‌وه رۆژنامه‌ی"ئۆسنه‌بروكه تسایتۆنگ"ئاماژه‌ی به‌وه‌داوه كه‌ژماره‌ی توندڕه‌وان له‌ناو كچانی موسوڵماندا روو له‌زیادبونه، رۆژنامه‌كه پشتی به‌ستووه به"نوسینگه‌ی راوێژكاری توندڕه‌وی" له‌ده‌سته‌ی فیدراڵی كۆچ و كۆچبه‌ران كه‌چاره‌كی ئه‌و پرسه راوێژكاریانه په‌یوه‌ندیان به‌ساڵی 2015 وه هه‌یه كه‌رێژه‌ی كچانی توندڕه‌و بۆ نیوه زیادیكردووه به‌به‌راورد له‌گه‌ڵ ساڵانی پێشووتردا رۆژنامه‌كه به‌پشت به‌ستن به‌زانیاریه‌كانی"میشایل كیفر"لێكۆڵه‌ر له‌په‌یمانگای دراساتی ئیسلامی له‌زانكۆی ئوسنه‌بروك بڵاویكردوه‌ته‌وه"ئه‌و كچانه‌ی كه‌ته‌مه‌نیان نه‌گه‌یشتۆته 13 ساڵ به‌ره‌و تووندڕه‌وی ده‌ڕۆن.\nسه‌ره‌تایه‌ك له‌سه‌ر ژیانی بن لادن...\nبن لادن ناوی: ئوسامه بن محه‌مه‌د بن عه‌وه‌ز بن لاده‌نه، له 10ی ئازاری ساڵی 1957له‌شاری ریازی پایته‌ختی عه‌ره‌بستانی سعودیه له‌دایكبووه و 52 خوشك و برای ھه‌یه، بن لادن له‌ساڵی 1979 كۆمه‌ڵه‌یه‌كی خێرخوازی دامه‌زراند و دواتر سه‌ربازگه‌یه‌كی بۆ مه‌شقپێكردنی چه‌كداران بۆ شه‌ڕی سۆڤیه‌ت له ئه‌فغانستان به‌ھاوكاری سعودیه و ئه‌مریكا دامه‌زراندو دواتر به‌خۆی بۆ شه‌ڕ چووه ئه‌فغانستان و پاشان له‌ساڵی 1988 رێكخراوی ئه‌لقاعیده‌ی له‌ئه‌فغانستان دامه‌زراند.\n(ئوسامه) وه‌كوو موسڵمانێكی وه‌هابی ناسرابوو. (بن لادن) پاش به‌جێهێشتنی كۆلێژ له‌ساڵی 1979ـدا، پێوه‌ندی به (عه‌بدوڵڵا عه‌زام)ـه‌وه كرد بۆ شه‌ڕكردن دژ به سوپای یه‌كیه‌تیی سۆڤیێت له‌ئه‌فغانستان، لێره‌دا ده‌پرسین بۆچی .. ئه‌مریكا هاوكاری هێزیكی ئیسلامی كرد؟ له وه‌ڵامدا رون و ئاشكرایه كه له‌ساڵی 1979 تاوه‌كوو 1989، ده‌ستگای هه‌واڵگریی ئه‌مریكا، یارمه‌تیی سه‌ربازی و دارایی پێشكه‌ش به گرووپی (جیهاد موجاهیدن)ـی (ئوسامه) كرد.\nتا دوو هێزی زور پێچه‌وانه‌ی دروست بن دژی سۆفیه‌ت شوڕشێك دروستبێت به‌هه‌موو بیرو باوه‌ڕیكه‌وه دژایه‌تی سۆفیه‌ت بكه‌ن.\n(ئوسامه) پێش ساڵی 1984، له‌گه‌ڵ (عه‌بدوڵڵا عه‌زام)، (مه‌كته‌بی خه‌ده‌مات)ـی دامه‌زراند كه یارمه‌تیی سه‌ربازی و دارایی له‌جیهانی عه‌ره‌بییه‌وه ده‌گه‌یانده ئه‌فغانستان بۆ جه‌نگان دژ به سوپای یه‌كیه‌تیی سۆڤیێت، كه هاوكاریه‌كان ئه‌مریكا پێشكه‌شی ده‌كرد، دوای ئه‌و ماوه‌یه له‌چه‌ند وڵاتێك كاری توندو تیژی ئه‌نجامدا له (سودان و جه‌زائیر و مالیزیا) تا هێرشه‌كه‌ی 11 سێبته‌مبه‌ر.\nهێرشه‌كه بریتی بوو له رفاندنی چوار فڕۆكه‌ی نه‌فه‌رهه‌ڵگر و پێكدادانیان به هه‌ردوو بینای تاوه‌ری بازرگانیی جیهانی له (نیویۆرك و پێنتاگۆن) له(ڤێرجینیا) و وه‌كوو ده‌رئه‌نجامی ئه‌وه‌یش، 2973 كه‌س گیانیانله‌ده‌ستداو تاوه‌ری بازرگانییش رووخا.\n(ئوسامه) بۆ چه‌ندینجار ره‌تیكرده‌وه رێكخراوه‌كه‌ی هێرشه‌كانی 11ـی سێپتێمبه‌ری ئه‌نجامدابێت، به‌ڵام له‌ساڵی 2004ـدا له‌گرته‌یه‌كی ڤیدیۆی ئه‌وه‌ی خسته‌ڕوو كه به‌رپرسیاره‌تیی ئه‌و هێرشانه‌ی له‌ئه‌ستۆ ده‌گرێت، ده‌رئه‌نجامی ئه‌وه‌ش، حكومه‌تی ئه‌مریكا شه‌ڕی دژه‌تیرۆری راگه‌یاند و هێرشی كرده سه‌ر ئه‌فغانستان بۆ كۆتاییهێنان به ده‌سته‌ڵاتی (تاڵیبان) و ده‌ستگیركردنی به‌رپرسانی (ئه‌لقاعیده).\nچاره‌نوسی بن لادن ..\nله 2 ئایار / مایۆ 2011 هێزێكی تایبه‌تی ئه‌مریكا به‌سه‌ر كۆمه‌ڵگایه‌كیاندا دا به‌بێ ئه‌وه‌ی ده‌سه‌ڵاتدارانی پاكستانی لێ ئاگادار بكه‌نه‌وه‌و توانیان ئوسامه بن لادن بكوژن و ته‌رمه‌كه‌ی بخه‌نه ژێر ده‌ریاوه.\nئا/ ديار ستار


مام ئەحمەد.. پاك و سەربەرزانە ژیان ئاوایی لەكوردستان كرد\n2020-07-05 18:11 101 جار بینراوە کۆمێنت\nمام ئەحمەد مامەنداوایی، هەفتەی رابردوو، دوای تەمەنێكی سەربەرزانەی پێشمەرگانە، گیانی سپاردە خاكی كوردستان.. ئەو كوردستانەی، هەموو تەمەنی پێ بەخشی.\nپێشمەرگەی كۆڵنەدەری سەرەتای شۆڕش بوو، بێ دابڕان لەشۆڕش و یەكێتی.\nزۆربوون ئەو سەرۆك هۆزو خێڵانەی لەسەرەتای شۆڕشدا، وایان دەزانی دوای چەند مانگێك لەگەڵ حكومەتدا رێكدەكەوین و كۆتایی بەشۆڕش دێ.. ئەمانە دوای چەند مانگێك، هاوینی 1977 تەسلیم بوونەوە. بەڵام...\nمام ئەحمەدەكەی هەتاسەر یەكێتی.. كۆڵی نەدا. مام جەلال و شۆڕشی بۆ ماڵی دونیا جێنەهێشت.\nمن.. یەكەمینجار تەمموزی 1977، لە كیفارینەی پشتی قەندیل، بینیم. (كیفارینە گۆڕەپانێكە 16 كانیی ساردو سازگاری تێدایە). خۆی و شەهید عەلی كوڕی و خزمەكانی.. مەفرەزەیەك بوون، خۆڕاگرو بەخزمەت. هەمیشە دەیگوت: بە خوڵای.. مام چی بێ.. من هەوم. ئەوكاتە، شەهید عەلی عەسكەری، رەسوڵ مامەند، سەعدی گچكە، سەید كاكە، زیاتر لە (200) پێشمەرگەی لێبوو. ئێوارەیەكیان لەسەر جۆگەیەك هەواریان هەڵخستبوو، داوەتی كردین. هەتا پێمان خۆشبێ، خانەدان و بەخزمەت بوون. جوانترین دابونەریتی كوردەوارییان، لەدەوارەكەیاندا، لەو شاخ و كوێستانەدا، بۆ خۆیان رێكخستبوو.\nمام ئەحمەد، هەر لەگەڵ سەركردایەتیداو لەگەڵ مام جەلالدا مایەوە. هەتا سەركردایەتی چۆڵ كرا لە خڕی نێوزەنگ، ئەركی پێشمەرگایەتی، لەوێ جێبەجێ دەكرد.\nپیاوێكی سادە. راستگۆ، بەخزمەت. دابونەریتی بناری ئاسۆس و كوردەواری ئەو دەڤەرەی پاراستبوو. لەو ساڵانەدا، مام ئەحمەد، هەموو كەس لێی رازی بوو. كاتێك بزووتنەوە جیابوونەوە، دراوسێ گوندی شیلانە بوون. كاك رەسوڵ مامەند، ئاشنایان بوو. جیابوونەوەی پێ ناخۆش بوو. رێزی كاك رەسوڵی هەر دەگرت. بەڵام یەكێتی بۆ خزمایەتی جێنەهێشت.\nپیاوی جوامێری وا.. جێگەی شانازییە. دوو كوڕی شەهید بووە، كۆڵنەدەر. پاك.. لەهەموو تەمەنی پێشمەرگایەتیدا، كەس دڵی لێی نەڕەنجا.\nبەسەربەرزی ژیا. بەسەربەرزی كوردستانی خزمەت كرد. چۆن بەپاكی و بێباكی هاتە دەرەوە. هەر بەو شێوەیەش لەدوای راپەڕین پاكی خۆی پاراست و بەو پاكیەش كۆچی دوایی كرد.\nدۆست بووین. هەر بەو رێگایەدا رۆشتبام، سەرم لێدەدا. ئەویش لەقسە نەستەقەكانی بێبەشی نەدەكردین.\nهەزار رەحمەت لەگۆڕەكەی..\nبەیاوەری ژمارەیەك لەلێپرسراوانی حزبی‌و حوكمی‌و ئۆرگانەكانی یەكێتیی، 16-2-2018 لەشاری رانییە، سەردانی پێشمەرگەی دێرین‌و كەسایەتی دیاری دەڤەرەكە، مام ئەحمەدە خۆڵە، هاوسەنگەرو هاوڕێی هەڤاڵ مام جەلال‌و پێشمەرگەی (1976)ی كرد‌و هاوكات لەگەڵ گێڕانەوەی ژمارەیەك بیرەوەری سەرەتای شۆڕش، رۆڵی مام ئەحمەدو بنەماڵەكەیانی لەشۆڕشی نوێ‌و خەباتی گەلەكەماندا بەرزنرخاند.\n2020-09-15 12:58 59 جار بینراوە\n2020-09-12 21:05 49 جار بینراوە\n2020-09-08 14:56 75 جار بینراوە\n2020-08-30 15:14 49 جار بینراوە\n2020-08-20 17:56 63 جار بینراوە\n2020-08-18 16:54 76 جار بینراوە\n2020-06-11 12:03 122 جار بینراوە\n2020-06-01 23:39 154 جار بینراوە\n2020-05-31 23:25 134 جار بینراوە\n2020-05-31 15:28 104 جار بینراوە\n2020-05-30 15:11 138 جار بینراوە\n2020-05-17 23:51 137 جار بینراوە\n2020-05-17 19:39 137 جار بینراوە\n2020-05-14 15:32 119 جار بینراوە\n2020-05-14 10:56 126 جار بینراوە\n2020-05-11 14:30 113 جار بینراوە\n2020-05-10 00:09 122 جار بینراوە\n2020-05-09 22:56 140 جار بینراوە\n2020-05-09 18:18 105 جار بینراوە\n2020-05-09 14:26 117 جار بینراوە\n2020-05-04 14:43 103 جار بینراوە\n2020-05-02 23:02 130 جار بینراوە\n2020-05-01 20:15 127 جار بینراوە\n2020-04-30 12:19 108 جار بینراوە\n2020-04-28 16:52 134 جار بینراوە\n2020-04-27 16:44 132 جار بینراوە\n2020-04-26 01:12 109 جار بینراوە\n2020-04-25 20:03 114 جار بینراوە


عه‌ليمير سه‌رچه‌وه‌ی خه‌بات كوردايه‌تی\nئمجا جی داخه بڕيگ له‌و شار و ئاوايه‌يله ك تا دويه‌كه لانه‌ی خه‌بات كورده‌واری بوينه‌و مه‌ردمه‌گه‌يشی وه دڵ و گيان وه‌رگری له خاك كوردستان كرديان، دوينيد ئمڕوو پشتگووش خريانه‌و ده‌س ئاوه‌دانی و خزمه‌تگوزاری وه‌پيان نه‌ڕه‌سيه‌و له‌هويره‌و بريانه!\nناحيه‌ی قۆره‌توو سه‌ر وه قه‌زای خانه‌قين ك له‌بان نه‌خشه‌ی كويه‌ن ئداری ٧٣ ئاوايی گرته‌سه خوه‌ی، وه‌لی له‌بان ئداره‌ی گه‌رميان ٦١ ئاوايی، ك تائيسه ٥١ ئاوايی له‌لی ئاوه‌دانه‌و بويه‌و باقی ئاوايه‌يلی هه‌ر وه‌و ويرانه‌و كه‌لاوه‌يی خوه‌يانه مه‌ندنه‌و بوينه‌سه شوون وماوای بايه‌قوشه‌يل.\nئه‌گه‌ر وه‌گشتی باس له ناحيه‌گه بكه‌يم، تويه‌نيم بويشيم قۆره‌توو ك وه دويری نزيكه‌ی ٣٥ كم كه‌فته‌سه باكوور شار خانه‌قين ژير زه‌ويه‌گه‌ی سه‌رچه‌وه‌ی ته‌ڵای سيه"نه‌فت"و بان زه‌ويه‌گه‌يشی خاكيگ پڕ پيت كشتوكاڵی وئاوياريه ك وه گووره‌ی ئامار ئداره‌ی گه‌رميان روی وه‌ره گونجياگه‌گه‌ی ئه‌را كشتوكاڵی١٤٩٨٦٠دۆنمه‌و باقی روی وه‌ره‌گه‌يشی پيكهاتگه له دووڵ و ته‌په‌و جه‌وه‌ڵ و كوچگان ك يه‌يش نزيكه‌ی ٢٧٤٥٧٥ دۆنم زه‌ويه.\nقۆره‌توو له سه‌ره‌تای ساڵه‌يل هه‌يشتای وه‌رين وه‌تايبه‌ت له وه‌خت ده‌سوه‌پيكردن جه‌نگ ناونی عراق – ئيران گشت مه‌رزه‌يلی له‌ڕوی ئيرانه‌و مينكاڵی كريا له‌لايه‌ن هيزه‌يل سه‌ربازی رژيم وه‌رين به‌عس، ك يه‌يش له‌يوا كرد فريه‌يگ له مه‌ردم ئه‌و ناوچه له‌وه‌ر مه‌ترسی مين له‌چاڵنرياگ روی له شوونه‌يل ره‌سه‌ن خوه‌يان نه‌كه‌ن و هه‌ر وه‌و چووڵيه بمينيد.\nئمجا يه‌كيگ له‌و ئاوايه‌يله ك ئيسه ته‌نيا كه‌لاوه كويه‌نه‌گه‌ی مه‌ندگه، ئه‌ويش ئاوای"عه‌ليمير"ه، ك ئه‌را ماوه‌ی فيشتر له ٢٠ ساڵه حكوومه‌ت هه‌رێم كوردستان نه‌ك هه‌ر خزمه‌تيگ وه‌پی نه‌ڕه‌سانگه، به‌ڵكوو له حاڵ مه‌ردمه‌گه‌يشی نه‌پرسيه دويای ئه‌و هه‌مگه ساڵ ماڵويرانيه له كوورا جيگير و سه‌قامگير بوينه!؟ به‌ڵی عه‌ليمير سه‌رچه‌وه‌ی خه‌بات كوردايه‌تی بوی و هه‌ميشه چه‌وسياگ ده‌س خاپووركردن و زوڵم و سته‌م له‌ناكاو رژيم كاولكه‌ر بويه‌و چه‌نه‌ها جار مه‌ردمه‌گه‌ی ئاواره‌و ده‌روه‌ده‌ر بوينه هه‌ر له‌سه‌رده‌م زه‌عيم سديق سه‌ركرده‌ی تيم په‌نج سه‌ربازی ك ده‌يه‌ها پياوه‌يل ناودار و سه‌رۆك هووز كورد ناوچه‌ی ده‌ورگرد خانه‌قين بيسه‌ر وشوون كرد و نازم گزار وه‌ڕيه‌وبه‌ر ئاسايش گشتی رژيم به‌عس بگر تا وه‌ختيگ ك باشوور كوردستان ئازاد كرياگه له كووتايی ساڵه‌يل سه‌ده‌ی وه‌رين.\nمه‌ردم ره‌سه‌ن ئی ئاوايه هه‌ميشه وه گيان كوردايه‌تيه‌و ته‌ماشای ئاينده‌ی كوردستان كردنه‌و رووڵه‌يڵ فريه‌يگيش وه‌و خاتر كرده‌سه قوربانی و پێشمه‌رگه‌يل چه‌ونه‌ترس و ئازايگيش له‌تی هه‌ڵكه‌فتگه‌و له خه‌بات چه‌كداری به‌ش شير كه‌فته‌سه پييان و به‌شداری هه‌ردوگ شووڕش گه‌ورای ئه‌يلوول و گوڵانيش كردنه‌و نه‌خش باڵايگ داشتنه له جمشت رزگاريخواز كورد، هه‌ر وه‌و خاتريشه ئوميده‌واريم له حكوومه‌ت هه‌رێم كوردستان جوور ئه‌وه‌ك مه‌ردمه‌يل تر وه ئاوايه‌يليان شاده‌و كرد، وه‌و جووريشه ته‌ماشای مه‌ردم ئاوايی عه‌ليميريش بكاو ئه‌و وه‌رپرسه‌يليشه ك رووژگاريگ له‌و ناوچه ژيانه‌و چه‌ويان كه‌فته‌سه كوردايه‌تی و مه‌ردايه‌تی خه‌ڵك ئه‌و ئاوايه دريغی نه‌كه‌ن له ره‌سانن په‌يام ئنسانيه‌ت و وه‌چه‌و ريز و حورمه‌ته‌و هه‌وڵ ئاوه‌دانكردنه‌وه‌ی ئه‌و بيشكه‌ی كوردايه‌تيه بيه‌ن ك وه‌خته‌يل فريه‌يگ له‌تی ميوان بوينه‌و له‌نزيكه‌و ئاشنايه‌تی وه‌ل مه‌ردمه‌گه‌يا په‌يا كردنه.